manjeswar assembly constituency: മഞ്ചേശ്വരം നിയോജക മണ്ഡലം - manjeswaram state assembly constituency in kerala profile in malayalam | Samayam Malayalam\nmanjeswaram state assembly constituency in kerala profile in malayalam\nLijin K | Samayam Malayalam | Updated: 23 Feb 2021, 04:59:00 PM\nസംസ്ഥാനത്ത് ശക്തമായ ത്രികോണ പോരാട്ടം നടക്കുന്ന മണ്ഡലങ്ങളിലൊന്നാണ് മഞ്ചേശ്വരം. നിലവിൽ യുഡിഫിനൊപ്പമുള്ള മണ്ഡലത്തെ പ്രതിനിധീകരിക്കുന്നത് മുസ്ലീം ലീഗിലെ എംസി കമറുദ്ദീനാണ്\nമഞ്ചേശ്വരം നിയോജക മണ്ഡലം. PHOTO: Samayam Malayalam\n2016ൽ പിബി അബ്ദുൾ റസാഖ് വിജയിച്ച മണ്ഡലം\n2019ലെ ഉപതെരഞ്ഞെടുപ്പിൽ എംസി കമറുദ്ദീൻ ജയം നേടി\nരണ്ട് തവണയും രണ്ടാമതെത്തിയത് ബിജെപി\nകേരളത്തിന്‍റെ വടക്കേ അറ്റത്ത് സ്ഥിതി ചെയ്യുന്ന നിയമസഭാ മണ്ഡലമാണ് മഞ്ചേശ്വരം. കഴിഞ്ഞ അഞ്ച് വർഷത്തിനിടയിൽ വിവാദങ്ങളിലൂടെയും ഉപതെരഞ്ഞെടുപ്പിലൂടെയും വാർത്തകളിൽ നിറഞ്ഞ് നിന്ന മണ്ഡലം. ശക്തമായ ത്രികോണ പോരാട്ടം നടക്കുന്ന കേരളത്തിലെ ചുരുക്കം ചില മണ്ഡലങ്ങളിലൊന്നായ ഇവിടെ കഴിഞ്ഞ മൂന്ന് തവണയും ബിജെപി സ്ഥാനാർഥിയാണ് രണ്ടാമതെത്തിയെന്നത് ശ്രദ്ധേയമാണ്. നിലവിലെ എംഎൽഎ മുസ്ലീം ലീഗിലെ എംസി കമറുദ്ദീന് വഞ്ചാനാ കേസിൽ ജയിലിൽ കിടക്കേണ്ടി വന്നതും മണ്ഡലത്തെ സംസ്ഥാന രാഷ്ട്രീയത്തിൽ ചൂടുള്ള ചർച്ചാ വിഷയമാക്കി.\nമഞ്ചേശ്വരം, വോര്‍ക്കാടി, മീഞ്ച, പൈവളികെ, മംഗല്‍പാടി, കുമ്പള, പുത്തിഗെ, എന്‍മകജെ എന്നീ പഞ്ചായത്തുകള് ഉൾപ്പെടുന്ന മണ്ഡലമാണ് മഞ്ചേശ്വരം. കന്നഡ, കൊങ്കിണി, മലയാളം ഭാഷകള് സംസാരിക്കുന്നവരാണ് ഇവിടുത്തെ വോട്ടർമാർ. ഇടതുപക്ഷത്തിനും വലതുപക്ഷത്തിനും എൻഡിഎയ്ക്കും ജനപിന്തുണയുള്ള മണ്ഡലത്തിൽ 2016ലെ നിയമസഭ തെരഞ്ഞെടുപ്പിൽ കെ സുരേന്ദ്രൻ പരാജയപ്പെട്ടത് വെറും 89 വോട്ടുകൾക്കായിരുന്നു. എന്നാൽ 2019ൽ നടന്ന ഉപതെരഞ്ഞെടുപ്പിൽ എംസി കമറുദ്ദീൻ ലീഡ് ഉയർത്തി.\n2016ലെ നിയമസഭ തെരഞ്ഞെടുപ്പും വിവാദവും\n2011ലെ നിയമസഭ തെരഞ്ഞെടുപ്പിന്‍റെ തനിയാവർത്തനമായിരുന്നു 2016ലും മഞ്ചേശ്വരത്ത് നടന്നത്. യുഡിഎഫിനായി മുസ്ലീം ലീഗിലെ പിബി അബ്ദുൾ റസാഖും ബിജെപിയ്ക്കായി കെ സുരേന്ദ്രനും സിപിഎമ്മിനായി സിഎച്ച് കുഞ്ഞമ്പുവുമായിരുന്നു സ്ഥാനാർഥികൾ. 2011ൽ കെ സുരേന്ദ്രനെ 5828 വോട്ടുകൾക്കാണ് അബ്ദുൾ റസാഖ് പരാജയപ്പെടുത്തുന്നത്. എന്നാൽ 2016ലെ തെരഞ്ഞെടുപ്പിൽ ശക്തമായ ത്രികോണ പോരാട്ടം നടന്നതോടെ അബ്ദുൾ റസാഖിന്‍റെ ലീഡ് 100ൽ താഴേക്ക് എത്തുകയായിരുന്നു. വെറും 89 വോട്ടിനാണ് സുരേന്ദ്രൻ ഇത്തവണ പരാജയപ്പെടുന്നത്.\nപിബി അബ്ദുൾ റസാഖ്- 56,870, കെ സുരേന്ദ്രൻ- 56,781, സിഎച്ച് കുഞ്ഞമ്പു- 42,565 എന്നിങ്ങനെയാണ് 2016ൽ സ്ഥാനാർഥികൾക്ക് ലഭിച്ച വോട്ടുകൾ. സിപിഎം സ്ഥാനാർഥിയ്ക്ക് 0.42 ശതമാനവും സുരേന്ദ്രന് 2.66 ശതമാനവും വോട്ട് വർധിച്ചപ്പോൾ ലീഗ് നേതാവിന് വോട്ടിൽ 1.67 ശതമാനത്തിന്‍റെ ഇടിവുണ്ടായെന്നതും ശ്രദ്ധേയമാണ്.\nനേമത്ത് ഒ രാജഗോപാലിലൂടെ അക്കൗണ്ട് തുറന്ന ബിജെപിയ്ക്ക് മഞ്ചേശ്വരവും ലഭിക്കുമെന്ന് തോന്നിച്ച നിമിഷങ്ങളായിരുന്നു 2016ലെ ഫലപ്രഖ്യാപനം. എന്നാൽ 89 വോട്ടുകൾക്ക് അബ്ദുൾ റസാഖ് വിജയിച്ചതായി പ്രഖ്യാപനം ഉണ്ടായി. തീർന്നില്ല, ഇതോടെ മഞ്ചേശ്വരത്ത് കള്ളവോട്ട് നടന്നെന്ന പരാതിയുമായി സുരേന്ദ്രൻ രംഗത്തെത്തി. മരിച്ചവരുടെയും വിദേശത്തായിരുന്നവരുടെയും പേരില് കള്ളവോട്ട് ചെയ്തെന്ന് ചൂണ്ടികാട്ടി ഹൈക്കോടതിയിലായിരുന്നു സുരേന്ദ്രൻ എത്തിയത്. 265 കള്ളവോട്ടുകള് നടന്നതിന്‍റെ കണക്കാണ് കോടതിക്ക് നല്‍കിയത്. മരിച്ചുപോയ ഒരാളുടെ പേരില് കള്ളവോട്ട് ചെയ്തതായി കോടതി കണ്ടെത്തിയതോടെ കേസ് നീണ്ട് പോവുകയും ചെയ്തു.\nമഞ്ചേശ്വരം ഉൾപ്പെടുന്ന കാസർകോട് ലോക് സഭ മണ്ഡലം എൽഡിഎഫിൽ നിന്ന് യുഡിഎഫ് പിടിച്ചെടുത്ത തെരഞ്ഞെടുപ്പായിരുന്നു 2019ൽ നടന്നത്. കോൺഗ്രസ് സ്ഥാനാർഥി രാജ്മോഹൻ ഉണ്ണിത്താനും സിപിഎമ്മിലെ കെപി സതീഷ് ചന്ദ്രനും ബിജെപിയിലെ രവീശ തന്ത്രി കുണ്ടാറുമായിരുന്നു ഇവിടെ സ്ഥാനാർഥികൾ. 2016ലെ നിയമസഭ തെരഞ്ഞെടുപ്പിൽ വെറും 89 വോട്ടുകളുടെ ഭൂരിപക്ഷമാണ് യുഡിഎഫിന് ഉണ്ടായിരുന്നതെങ്കിൽ ലോക് സഭ തെരഞ്ഞെടുപ്പിൽ ഉണ്ണിത്താനെ അകമഴിഞ്ഞ് പിന്തുണക്കുകയായിരുന്നു മഞ്ചേശ്വരം. 11,113 വോട്ടുകളുടെ ഭൂരിപക്ഷമാണ് മണ്ഡലത്തിൽ യുഡിഎഫ് സ്ഥാനാർഥിയ്ക്ക് ലഭിച്ചത്.\nയുഡിഎഫ്- 68,217, എൻഡിഎ- 57,104, എൽഡിഎഫ്- 32,796 എന്നിങ്ങനെയായിരുന്നു മഞ്ചേശ്വരം മണ്ഡലത്തിൽ ലോക് സഭാ തെരഞ്ഞെടുപ്പിലെ വോട്ട് വിഹിതം. എൻഡിഎ സ്ഥാനാർഥിയേക്കാൾ യുഡിഎഫിന് ലഭിച്ചത് 11,113 വോട്ടുകൾ. സംസ്ഥാനാമാകെ അലയടിച്ച വലതുതരംഗത്തിനൊപ്പം മഞ്ചേശ്വരവും നീങ്ങി. നിയമസഭ തെരഞ്ഞെടുപ്പിലെ രാഷ്ട്രീയ സാഹചര്യം അല്ലാ എന്നതും, കാസർകോട് ഉണ്ടായ കോൺഗ്രസ് പ്രവർത്തകരുടെ ഇരട്ടക്കൊലയുമെല്ലാം ലോക് സഭ തെരഞ്ഞെടുപ്പിനെ സ്വധീനിച്ചിരുന്നു.\nഇടതുകോട്ടയായിരുന്ന കാസർകോട് ലോക് സഭ മണ്ഡലത്തിലെ7നിയമസഭ മണ്ഡലങ്ങളിൽ മഞ്ചേശ്വരം ഉൾപ്പെടെ മൂന്നിടത്താണ് യുഡിഎഫ് ലീഡ് നേടിയത്. മറ്റു നാലിടത്തും എൽഡിഎഫ് തന്നെയായിരുന്നു മുന്നിൽ. എന്നാൽ യുഡിഎഫ് മുന്നിലെത്തിയ മഞ്ചേശ്വരത്തും കാസർകോടും രണ്ടാമതെത്തിയത് എൻഡിഎ ആയിരുന്നു എന്നതും ശ്രദ്ധേയമാണ്.\nമഞ്ചേശ്വരം നിയമസഭ ഉപതെരഞ്ഞെടുപ്പ്\n2019ലെ മഞ്ചേശ്വരം ഉപതെരഞ്ഞെടുപ്പിൽ മൂന്ന് മുന്നണികളും പുതിയ സ്ഥാനാർഥികളെയാണ് അണിനിരത്തിയത്. ലീഗിനായി എംസി കമറുദ്ദീനും ബിജെപിയ്ക്കായി ലോക് സഭാ തെരഞ്ഞെടുപ്പിൽ കാസർകോട് നിന്ന് ജനവിധി തേടിയ രവീശ തന്ത്രി കുണ്ടാറും സിപിഎമ്മിനായി എം ശങ്കർ റേയും വോട്ട് തേടി. 2016ലെ നിയമസഭാ തെരഞ്ഞെടുപ്പുമായി താരതമ്യം ചെയ്യുമ്പോൾ ഭൂരിപക്ഷം വലിയോ തോതിൽ ഉയർത്തിയാണ് കമറുദ്ദീൻ യുഡിഎഫിനായി മണ്ഡലം നിലനിർത്തിയത്. എന്നാൽ ലോക് സഭ തെരഞ്ഞെടുപ്പിലെ അധിപത്യം നിലനിർത്താൻ ആയതുമില്ല.\nകമറുദ്ദീന് 65,407 വോട്ടുകൾ ലഭിച്ചപ്പോൾ, രണ്ടാമതെത്തിയ രവീശ തന്ത്രിയുടെ ജനപിന്തുണ 57,484 വോട്ടിൽ ഒതുങ്ങി. ശങ്കർ റേയ്ക്ക് ലഭിച്ചത് 38,233 വോട്ടുകളും. കമറുദ്ദീന്‍റെ ഭൂരിപക്ഷം 7,923. 4.40 ശതമാനത്തിന്‍റെ വർധനവാണ് ലീഗിന് ഇത്തവണ ഉണ്ടായത്. ബിജെപിയ്ക്ക് 0.42 ശതമാനവും, സിപിഎമ്മിന് 3.30 ശതമനാവും വോട്ട് കുറഞ്ഞു.\nമഞ്ചേശ്വരം: തദ്ദേശ തെരഞ്ഞെടുപ്പ് ഫലം\nമണ്ഡല പരിധിയിലെ എട്ട് ഗ്രാമ പഞ്ചായത്തുകളിൽ മൂന്നിടത്ത് യുഡിഎഫും രണ്ട് വീതം സ്ഥലങ്ങളിൽ എൻഡിഎയ്ക്കും എൽഡിഎഫിനുമാണ് ഭരണം. മഞ്ചേശ്വരം ഗ്രാമ പഞ്ചായത്തിൽ എൻഡിഎയും യുഡിഎഫും തുല്യശക്തികളായപ്പോൾ എൻഡിഎ പിന്തുണയോടെ കോൺഗ്രസ് വിമതയാണ് പ്രസിഡന്‍റായത്. യുഡിഎഫ്- എന്‍മകജെ, കുമ്പള, മംഗല്‍പാടി. എൻഡിഎ- മീഞ്ച, പൈവളികെ. എൽഡിഎഫ്- പുത്തിഗെ, വോര്‍ക്കാടി എന്നിങ്ങനെയാണ് 2020ലെ തദ്ദേശ തെരഞ്ഞെടുപ്പ് ഫലം.\nതദ്ദേശ തെരഞ്ഞെടുപ്പ് ഘട്ടത്തിൽ യുഡിഎഫിന് തിരിച്ചടിയായ കാര്യങ്ങളിൽ ഒന്ന് ജനപ്രതിനിധികൾ ജയിലിലായതായിരുന്നു. മഞ്ചേശ്വരം എംഎൽഎയായ എംസി കമറുദ്ദീൻ വഞ്ചനാ കേസിലും മുൻ മന്ത്രിയും എംഎൽഎയുമായ വികെ ഇബ്രാഹിം കുഞ്ഞ് അഴിമതി കേസിലുമാണ് ജയിലിലായത്. 2016ലെ നിയമസഭ തെരഞ്ഞെടുപ്പിന് പിന്നാലെ മഞ്ചേശ്വരത്ത് കള്ളവോട്ട് വിവാദമാണ് ഉയർന്നതെങ്കിൽ ഉപതെരഞ്ഞെടുപ്പിന് പിന്നാലെ വഞ്ചനാ കേസുമായി ബന്ധപ്പെട്ട് എംഎൽഎയ്ക്ക് ജയിലിൽ കിടക്കേണ്ടി വന്നത് മുസ്ലീം ലീഗിനെയും യുഡിഎഫിനെയും പ്രതിരോധത്തിലാക്കി.\nജ്വല്ലറിയിൽ നിക്ഷേപമായി സ്വീകരിച്ച പണം തിരിച്ചുനൽകാതെ വിശ്വാസവഞ്ചന കാട്ടിയെന്ന കേസിൽ 148 കേസുകളായിരുന്നു എംസി കമറുദ്ദീനെതിരെ രജിസ്റ്റർ ചെയ്തത്. കേസിൽ അറസ്റ്റിലായി ജയിലിലടക്കപ്പെട്ട എംഎൽഎ കണ്ണൂർ സെൻട്രൽ ജയിലിലായിരുന്നു കഴിഞ്ഞത്. എല്ലാ കേസുകളിലും ജാമ്യം ലഭിച്ച് 93 ദിവസത്തെ ജയിൽ വാസത്തിന് ശേഷമാണ് അദ്ദേഹത്തിന് ജയിൽ മോചിതനാകാൻ കഴിഞ്ഞത്. അറസ്റ്റ് രാഷ്ട്രീയ പ്രേരിതമാണെന്ന് എംഎൽഎ പറയുമ്പോഴും കേസ് നൽകിയവരിൽ മുസ്ലീം ലീഗ് പ്രവർത്തകർ വരെ ഉണ്ട് എന്നത് പാർട്ടി നേതൃത്വത്തിനെയും പ്രതിരോധത്തിലാക്കുകയാണ്.\nറസാഖ് മാസ്റ്ററുടെ മരണത്തിന് ശേഷം മഞ്ചേശ്വരത്ത് നടന്ന ഉപതെരഞ്ഞെടുപ്പിൽ താൻ ജയിച്ചത് കൂടിയ ഭൂരിപക്ഷത്തിനാണ്. അപ്പോൾ മുതലാണ് തനിക്കെതിരെയുള്ള ഗൂഢാലോചന തുടങ്ങിയതെന്നായിരുന്നു വഞ്ചനാ കേസുകളിൽ ജാമ്യം ലഭിച്ച് പുറത്തിറയ കമറുദ്ദീന്‍റെ പ്രതികരണം. സ്വദേശമായ തൃക്കരിപ്പൂരിലേക്ക് വരെ പ്രവേശിക്കാൻ കഴിയാത്ത രീതിയിലാണ് ലീഗ് നേതാവിന്‍റെ ജാമ്യ വ്യവസ്ഥ. അതേസമയം മഞ്ചേശ്വരത്ത് പ്രവേശിക്കുന്നതിന് തടസ്സമില്ല.\nമഞ്ചേശ്വരത്ത് ലീഗ് ഇത്തവണ ആരെയാകും സ്ഥാനാർഥിയാക്കുക എന്നാണ് രാഷ്ട്രീയ കേരളം ഉറ്റുനോക്കുന്നത്. വഞ്ചനാ കേസിൽ ജാമ്യം ലഭിച്ച കമറുദ്ദീനെ വീണ്ടും മത്സരിപ്പിച്ച് വിശ്വാസ്യത തെളിയിക്കാൻ യുഡിഎഫ് നേതൃത്വം തയ്യാറാകുമോ എന്നത് കണ്ടറിയേണ്ടതുണ്ട്. കമറുദ്ദീൻ സ്ഥാനാർഥിയായാൽ അത് എതിരാളികൾ രാഷ്ട്രീയ ആയുധമാക്കുമെന്ന് ഉറപ്പാണ്. അതുകൊണ്ട് തന്നെ മഞ്ചേശ്വരത്തെ സ്ഥാനാർഥി പ്രഖ്യാപനം ഇത്തവണ നിർണായകമാകും.\nകഴിഞ്ഞ തെരഞ്ഞെടുപ്പുകളിലെല്ലാം രണ്ടാം സ്ഥാനത്തെത്തിയ ബിജെപി ഇത്തവണ മണ്ഡലം പിടിച്ചെടുക്കാമെന്ന പ്രതീക്ഷയിലാണ് ഉള്ളത്. എംഎൽഎയ്ക്കെതിരായ കേസുകൾ തങ്ങൾക്ക് വോട്ടായി മാറുമെന്ന പ്രതീക്ഷയിലാണ് ബിജെപി നേതൃത്വം. ഉപതെരഞ്ഞെടുപ്പിൽ മഞ്ചേശ്വരത്ത് മത്സരിച്ച് രവീശ തന്ത്രി കുണ്ടാർ തന്നെ വീണ്ടും ജനവിധി തേടുമോയെന്നറിയാൻ അവസാന നിമിഷം വരെ കാത്തിരിക്കേണ്ടി വരും. ബിജെപി സംസ്ഥാനത്ത് വിജയ പ്രതീക്ഷ വച്ചുപുലർത്തുന്ന മണ്ഡലങ്ങളിലൊന്നാണിത്.\nഎൽഡിഎഫിനായി സിപിഎം ആരെ രംഗത്തിറക്കുമെന്നും ഇതുവരെ വ്യക്തമായിട്ടില്ല. സംസ്ഥാന സർക്കാരിന്‍റെ ഭരണ നേട്ടങ്ങളുയർത്തി മണ്ഡലത്തിൽ മുന്നേറ്റമുണ്ടാക്കാമെന്ന പ്രതീക്ഷയിലാണ് സിപിഎം. ലീഗ് എംഎൽഎയുടെ കേസുകൾക്കൊപ്പം കേന്ദ്ര സർക്കാരിന്‍റെ വിവിധ നയങ്ങൾക്കെതിരായ പോരാട്ടവും ഉയർത്തി യുഡിഎഫിനെയും എൻഡിഎയെയും മറികടക്കാനാകും സിപിഎം ശ്രമിക്കുക.\nകൊട്ടാരക്കര കൂടി നോട്ടമിട്ട് കേരള കോൺഗ്രസ് (ബി), പാര്‍ട്ടി പിളര്‍ന്നോ? മറുപടിയുമായി ഗണേഷ് കുമാര്, വീഡിയോ കാണാം ആര്‍ട്ടിക്കിള് ഷോ\nമഞ്ചേശ്വരം നിയോജക മണ്ഡലം മഞ്ചേശ്വരം MC Kamaruddin manjeswaram assembly constituency election result manjeswaram assembly constituency manjeswaram manjeswar assembly constituency Kerala elections Kerala assembly elections\nWeb Title : manjeswaram state assembly constituency in kerala profile in malayalam


മികച്ച Delizia എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Delizia എക്സ്ചേഞ്ച് നിരക്ക്. ഇന്ന് Delizia വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില Delizia $ 0.000189797430979 DELIZ/BTC Graviex\nഏറ്റവും മികച്ച വിൽപ്പന വില Delizia $ 0.000189797430979 DELIZ/BTC Graviex\nനിലവിലെ ക്രിപ്‌റ്റോ കറൻസി വിനിമയ നിരക്ക് Delizia ആണ് എല്ലാ ട്രേഡിംഗ് ഇടപാടുകളിലും ശരാശരി വിനിമയ നിരക്ക്. മാർക്കറ്റ് പങ്കാളികളുടെ വിതരണവും ഡിമാൻഡും അനുസരിച്ചാണ് വില പ്രധാനമായും നിർണ്ണയിക്കുന്നത്. ഓരോ ക്രിപ്റ്റോ എക്സ്ചേഞ്ചറിലും Delizia വാങ്ങുന്നവരുടെയും വിൽക്കുന്നവരുടെയും എണ്ണം വ്യത്യസ്തമാണ്. ഓരോ ക്രിപ്റ്റോ എക്സ്ചേഞ്ചിലും Delizia ക്രിപ്‌റ്റോ കറൻസി വിനിമയ നിരക്ക് വ്യക്തിഗതമായി സജ്ജമാക്കിയിട്ടുണ്ടെന്ന് മനസിലാക്കാൻ എളുപ്പമാണ്. ഞങ്ങളുടെ സേവനം മികച്ച Delizia എക്സ്ചേഞ്ച് ലോകത്തിലെ എല്ലാ ക്രിപ്റ്റോ കറൻസി എക്സ്ചേഞ്ചുകളിലെയും എല്ലാ വ്യാപാര ഇടപാടുകളും വിശകലനം ചെയ്യുകയും മികച്ച Delizia ഈ സമയത്ത് നിരക്കുകൾ വാങ്ങുകയും വിൽക്കുകയും ചെയ്യുന്നു.\nമികച്ച Delizia വാലറ്റ്\nഇന്ന് Delizia യുടെ മികച്ച വാങ്ങൽ നിരക്ക് Graviex എക്സ്ചേഞ്ച് മാർക്കറ്റിൽ DELIZ/BTC ട്രേഡ് ജോഡി ഉപയോഗപ്പെടുത്തി $ 0.000189797430979 ആണ്.\nഇന്ന് Delizia യുടെ മികച്ച വിൽപന നിരക്ക് Graviex എക്സ്ചേഞ്ച് മാർക്കറ്റിൽ DELIZ/BTC ട്രേഡിംഗ് ജോടിയായ $ 0.000189797430979 ആണ്.\nമികച്ച Delizia വാലറ്റ് ഓരോ ക്രിപ്‌റ്റോ കറൻസി ഉടമയ്‌ക്കും വളരെ വ്യക്തിഗത ആശയമാണ്. ക്രിപ്‌റ്റോ കറൻസി സംഭരിക്കുന്ന സങ്കീർണ്ണമായ ഒരു പ്രോഗ്രാമാണ് ക്രിപ്‌റ്റോ വാലറ്റ്. പേയ്‌മെന്റുകൾക്കും ക്രിപ്‌റ്റോ നാണയങ്ങൾ കൈമാറുന്നതിനും വാലറ്റ് ഉപയോഗിക്കുന്നു. ഒരു ക്രിപ്‌റ്റോ വാലറ്റിന്റെ സവിശേഷത അത്തരം അടിസ്ഥാന പാരാമീറ്ററുകളാണ്: ലാളിത്യം, വിശ്വാസ്യത, സുരക്ഷ. മികച്ച Delizia വാലറ്റിന് ഞങ്ങളുടെ അഭിപ്രായത്തിൽ മികച്ച വിശ്വാസ്യതയും സുരക്ഷാ സവിശേഷതകളും ഉണ്ടായിരിക്കണം.\nമികച്ച Delizia വിൽപ്പനസ്ഥലത്ത്\nDelizia ന്റെ ഏറ്റവും മികച്ച വാങ്ങൽ വില ഉണ്ടായിരുന്ന ക്രിപ്റ്റോകറൻസി എക്സ്ചേഞ്ചറിൽ സാധാരണയായി മികച്ച വിനിമയ നിരക്ക് അന്വേഷിക്കേണ്ടതാണ്. Delizia 27/01/2021 എന്നതിലെ മികച്ച നിരക്ക് - ഇന്നത്തെ എല്ലാ വ്യാപാര ഇടപാടുകളുടെയും നിരക്കുകളുടെ പട്ടികയായി കാണിക്കുന്നു നിരക്ക്. ഇന്നത്തെ ഏറ്റവും മികച്ച വിൽപ്പനയും വാങ്ങലും Delizia ഇന്നത്തെ നിരക്കുകൾ 27/01/2021 ഞങ്ങൾ പേജിൽ ഒരു പ്രത്യേക സ്ഥലത്ത് സ്ഥാപിക്കുന്നു. Cryptoratesxe.com സൈറ്റ് സേവനം "ഇന്നത്തെ മികച്ച Delizia വില 27/01/2021" മികച്ച ക്രിപ്റ്റോ നിരക്കുകൾ വിശകലനം ചെയ്യുന്നത് സാധ്യമാക്കുന്നു ലോകം ഓൺ‌ലൈൻ.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ Delizia എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nGraviex DELIZ/BTC $ 0.00019 -0%\nDelizia എന്നതിനായുള്ള ഏറ്റവും മികച്ച വാങ്ങൽ വില ഡോളറിൽ മാത്രമല്ല. സാധാരണയായി, ജനപ്രിയ കറൻസികൾക്കുള്ള വാങ്ങൽ നിരക്ക് മറ്റൊരു ക്രിപ്‌റ്റോകറൻസിയെക്കാൾ കൂടുതലാകാം. ഇടപാട് ഏത് കറൻസിയിലാണെന്നത് പരിഗണിക്കാതെ മികച്ച വാങ്ങൽ നിരക്ക് Delizia ഡോളറിൽ പ്രദർശിപ്പിക്കും. മികച്ച Delizia വിനിമയ നിരക്കിന് അടുത്തുള്ള പേജിൽ, എക്സ്ചേഞ്ചിൽ മികച്ച വാങ്ങൽ വില നൽകുന്ന ആ ജോഡി കറൻസികൾ പ്രദർശിപ്പിക്കും. ഇന്നത്തെ ഏറ്റവും മികച്ച വിൽപ്പന നിരക്ക് Delizia - ഈ സേവനത്തിന്റെ പേജിന്റെ ഏറ്റവും മുകളിൽ ഞങ്ങൾ കാണിക്കുന്നു. Delizia എല്ലായ്പ്പോഴും ഡോളറിൽ കാണിക്കുന്നു.\nമികച്ച നിരക്ക് ലഭിക്കുമ്പോൾ ഏത് ജോഡി കറൻസി Delizia ട്രേഡ് ചെയ്തുവെന്ന് അറിയേണ്ടത് പ്രധാനമാണ്. മികച്ച ക്രിപ്‌റ്റോകറൻസി നിരക്കിന്റെ വലതുവശത്ത് ഞങ്ങൾ ഈ വിവരങ്ങൾ പ്രദർശിപ്പിക്കുന്നു. Delizia വിൽക്കുന്നതിനോ വാങ്ങുന്നതിനോ ഉള്ള മികച്ച സ്റ്റോക്ക് എക്സ്ചേഞ്ചുകൾ ഇവിടെ പേജിൽ കാണിച്ചിരിക്കുന്നു. വ്യത്യസ്ത കറൻസികൾക്കും ക്രിപ്റ്റോകറൻസികൾക്കുമായി Delizia വാങ്ങുന്നതിനും വിൽക്കുന്നതിനുമുള്ള ഏറ്റവും മികച്ച ഡോളർ വിനിമയ നിരക്കിൽ എക്സ്ചേഞ്ചുകൾ അടുക്കുന്നു. വ്യത്യസ്ത കറൻസികളുടെ ഫിൽട്ടർ നിങ്ങൾക്ക് ഉപയോഗിക്കാം. മികച്ച ക്രിപ്റ്റോ എക്സ്ചേഞ്ചുകളുടെ പട്ടികയ്ക്ക് മുകളിലാണ് ഇത് സ്ഥിതിചെയ്യുന്നത്.


ആവശ്യമെങ്കില് ഇറാന്റെ ആണവ പദ്ധതികളില് ആക്രമണത്തിന് ഉത്തരവിടുമായിരുന്നെന്ന് ഇസ്രായേല് പ്രധാനമന്ത്രി\nഒബാമയ്ക്ക് പിന്തുണയുമായി പോര്‍ച്ചുഗീസ് താരം ക്രിസ്റ്റ്യാനോ റൊണാള്‍ഡോ\nTuesday 6th November 2012 11:02am\nജെറുസലേം: വേണമെങ്കില് ഇറാന്റെ ആണവ പദ്ധതികളില് ആക്രമണത്തിന് ഉത്തരവിടാന് താന് തയാറായിരുന്നുവെന്ന് ഇസ്രായേല് പ്രധാനമന്ത്രി ബെഞ്ചമിന് നെതന്യാഹു . ചാനല് ടു ടെലിവിഷന് നല്‍കിയ അഭിമുഖത്തിലാണ് നെതന്യാഹു ഇക്കാര്യം വ്യക്തമാക്കിയത്.\nനെതന്യാഹുവും പ്രതിരോധമന്ത്രി യെഹൂദ് ബാരക്കും 2010 ല് ഇറാന് ആണവ പദ്ധതികള് ആക്രമിക്കാന് ഒരുങ്ങിയിരിക്കാന് സൈന്യത്തിന് നിര്‍ദേശം നല്‍കിയതായി ചാനല് ടു ഞായറാഴ്ച റിപ്പോര്‍ട്ട് ചെയ്തിരുന്നു. ഇത് ശരിവെച്ചുകൊണ്ടാണ് ഇന്നലെ ചാനല് അഭിമുഖത്തില് നെതന്യാഹു ഇക്കാര്യം സമ്മതിച്ചിരിക്കുന്നത്.\nപ്രധാനമന്ത്രിയെന്ന നിലയില് കാര്യങ്ങളുടെ ഉത്തരവാദിത്തം തനിക്കാണ്. താന് ഇസ്രായേലിന്റെ പ്രധാനമന്ത്രിയായിരിക്കുന്നിടത്തോളം കാലം ഇറാന്റെ കൈവശം ആണവായുധം എത്താന് സമ്മതിക്കില്ല. അങ്ങനെ സംഭവിച്ചാല് ആക്രമണമല്ലാതെ മറ്റ് വഴികളില്ലെന്നും നെതന്യാഹു പറഞ്ഞു.\nഎന്നാല് ഇസ്രായേല് ഒരു യുദ്ധത്തിലേക്ക് ധൃതിപിടിച്ച് പോകുകയല്ലായിരുന്നുവെന്നും അദ്ദേഹം വ്യക്തമാക്കി. അന്താരാഷ്ട്ര സമ്മര്‍ദ്ദം കൊണ്ട് പ്രശ്‌നം പരിഹരിക്കാന് സാധിച്ചാല് അതാണ് ഏറ്റവും നല്ലതെന്നാണ് അഭിപ്രായമെന്നും നെതന്യാഹു കൂട്ടിച്ചേര്‍ത്തു.


Student arrested by Police in Idukki | മുലപ്പാൽ നൽകി... പിന്നീട് തുണികൊണ്ട് കഴുത്തിൽ മുറുക്കി കൊന്നു, ഇടുക്കിയിൽ വിദ്യാർത്ഥിനി അറസ്റ്റിൽ! - Malayalam Oneindia\n11 min ago അറസ്റ്റിലായ പ്രതിക്ക് കൊറോണ: പുലിവാലുപിടിച്ച് പോലീസ്, 17 ഉദ്യോഗസ്ഥർ നിരീക്ഷണത്തിൽ!!\n24 min ago ട്രംപിന് ആദ്യ പണി... 10 മരുന്നുകളെ വെട്ടി ചൈന, അണിയറില് മരുന്ന് റെഡി, എച്ച്‌ഐവി വാക്‌സിന്!!\n25 min ago 'രോഗം പരത്തുന്നവർ', മുസ്ലീം കുടുംബങ്ങളെ നാട്ടിൽ നിന്നും തുരത്തി! ആരോരുമില്ലാതെ നദിക്കരയിൽ\nPublished: October 20 2019, 15:30 [IST]\nഇടുക്കി: നവജാത ശിശുവിനെ കൊലപ്പെടുത്തിയ കേസിൽ വിദ്യാർത്ഥിനി അറസ്റ്റിൽ. ഇടുക്കി മുരിക്കാശേരി വാത്തിക്കുടിയിലാണഅ സംഭവം. കുഞ്ഞിന്റെ അമ്മയായ ബിരുദ്ധവിദ്യാർത്ഥിനിയാണ് പോലീസ് പിടിയിലായിരിക്കുന്നത്. പ്രസവശേഷം കുഞ്ഞിനെ തുടച്ച് വൃത്തിയാക്കി മുലപ്പാൽ കൊടുത്ത ശേഷം നനഞ്ഞ തുണി ഉപയോഗിച്ച് കഴുത്ത് ഞെരിച്ച് കൊലപ്പെടുത്തുകയായിരുന്നു. വീട്ടിലെ ശുചി മുരിയിൽ വെച്ചായിരുന്നു കുഞ്ഞിന് ജന്മം നൽകിയത്.\nകുഞ്ഞിനെ എടുത്ത് പഠന മുറിയിൽ തുണി വിരിച്ച് കിടത്തിയ ശേഷം കത്രിക ഉപയോഗിച്ച് കുട്ടിയെ വേർപെടുത്തി. ഡ്രസ് മാറിയ ശേഷം തുടച്ചു വൃത്തിയാക്കി മുലപ്പാൽ കൊടുത്തു. ഇതിന് ശേഷം നനഞ്ഞ തുണി കഴുത്തിൽ മുറുക്കി മൃഗീയമായി കൊലപ്പെടുത്തുകയായിരുന്നു. അതിന് ശേഷം പോസ്റ്റ്മോർട്ടം കവറിലാക്കി ബാഗിൽ സൂക്ഷിച്ചു. കഴിഞ്ഞ ചൊവ്വാഴ്ചയായിരുന്നു സംഭവം നടന്നത്. പോസ്റ്റമോർട്ടം റിപ്പോർട്ടിന്റെയും പോലീസ് അന്വേഷണത്തിന്റഎയും പശ്ചാത്തലത്തിലാണ് പോലീസ് വിദ്യാർത്ഥിനിയെ അറസ്റ്റ് ചെയ്തത്.\nവീട്ടുകാർ പോലും അറിഞ്ഞില്ല\nരാത്രി ആയതോടെ കുട്ടിയെ മറവ് ചെയ്യാൻ ഒരു ആൺ സുഹൃത്തിനെ വിളിച്ചു. ഇതണ് സംഭവം പുറത്തറിയാൻ കാരണമായത്. സുഹൃതത് പോലീസിനെ വിവരം അറിയിച്ചതിനെ തുടർന്ന് പോലീസ് വീട്ടിലെത്തിയപ്പോഴാണ് വീട്ടുകാർ പോലും കാര്യം അറിഞ്ഞത്. പോലീസ് നടത്തിയ പരിശോധനയിൽ വീട്ടിൽ നിന്ന് കവറിൽ കുട്ടിയെ കിട്ടി. ചാപിള്ളയായിരുന്നുവെന്നാണ് യുവതി പോലീസിനോട് പറഞ്ഞത്. പ്രസവ സമയത്ത് വീട്ടിൽ ആരും തന്നെ ഉണ്ടായിരുന്നില്ല. അവിവാഹിതയായ യുവതി പ്രസവിച്ച കുഞ്ഞാണ് ഇതെന്നു മുരിക്കാശേരി പോലീസ് പറഞ്ഞു.\nപോസ്റ്റ്മോർട്ടം റിപ്പോർട്ടിൽ കുഞ്ഞ് ശ്വാസം മുട്ടിയാണ് മരിച്ചതെന്ന് തെളിഞ്ഞതോടെയാണ് യുവതി കുടുങ്ങിയത്. കുട്ടിയുടെ അകത്ത് മുലപ്പാൽ ചെന്നിരുന്നതായും കണ്ടെത്തിയിരുന്നു. ഇതോടോയാണ് വിദ്യാർത്ഥിനിയെ പോലീസ് വിശദമായി ചോദ്യം ചെയ്തത്. കോട്ടയം മെഡിക്കൽ കോളേജിൽ പ്രവേശിപ്പിച്ച വിദ്യാർത്ഥിനിയെ ഡിസ്റ്റാർജ് ചെയതതോടെ പോലീസ് കസ്റ്റഡിയിലെടുക്കുകയായിരുന്നു. മണിയാറൻ കുടിയിലുള്ള സുഹൃത്താണ് കുട്ടിയുടെ പിതാവെന്നും. രണ്ട് മാസം മുമ്പ് ഇയാൾ ആത്മഹത്യ ചെയ്തുവെന്നുമാണ് വിദ്യാർത്ഥിനി പോലീസിന് മൊഴി നൽകിയിരിക്കുന്നത്.\nകോഴിക്കോട് സംഭവത്തിന് സമാനം\nകോഴിക്കോട് ബാലുശേരിയിൽ നവജാത ശിശുവിനെ മാതാവ് കഴുത്തറുത്ത് കൊലപ്പെടുത്തി എന്ന വാർത്ത പുറത്ത് വന്ന് മൂന്ന് ദിവസത്തിനകമാണ് മനുഷ്യ മനസാക്ഷിയെ ഞെട്ടിക്കുന്ന മറ്റൊരു വാർത്തകൂടി പുറത്ത് വരുന്നത്. ർത്താവുമായി വേർപിരിഞ്ഞു കഴിയുന്ന യുവതി മാനഹാനി ഭയന്ന് കൊല നടത്തിയതെന്നാണ് പോലീസ് കേസുമാായി ബന്ധപ്പെട്ട് വ്യക്തമാക്കയിത്. വാത്തിക്കുടി മേഖലയിൽ നവജാത ശിശുവിന്റെ മൃതദേഹം പ്ലാസ്റ്റിക് കവറിൽ പൊതിഞ്ഞ നിലയിൽ സ്കൂൾ ബാഗിൽ നിന്നു കണ്ടെത്തിയ സംഭവവും കൊലപാതകമാണെന്ന് രണ്ട് ദിവസം മുമ്പാണ് തെളിഞ്ഞത്.\nനവജാത ശിശുവിനെ കുഴിച്ചു മൂടി\nഅതേസമയം ഇരുപത്തൊന്നുകാരി സ്വന്തം വീട്ടിൽ പ്രസവിച്ച ശേഷം കുഞ്ഞിനെ കുഴിച്ചു മൂടിയതായി പരാതി ഉയർന്നു. ആനിക്കാട് കാരിക്കാമലയിലാണ് സംഭവം നടന്നത്. യുവതിയുടെ വീടിന്റെ പിൻവശത്താണ് നവജാത ശിശുവിനെ കുഴിച്ചു മൂടിയത്. കുഞ്ഞിന്റെ മൃതദേഹം പോലീസ് കണ്ടെടുത്തുിട്ടുണ്ട്. സംഭവത്തിൽ കീഴ്വായ്‍പൂര് പോലീസ് കേസെടുത്തു. തിരുവല്ല ആർഡിഒയുടെ നേതൃത്വത്തിൽ കുഞ്ഞിന്റെ മൃതദേഹം പോസ്റ്റുമോർട്ടത്തിന് കോട്ടയം മെഡിക്കൽ കോളജിലേക്ക് അയച്ചു. കുഞ്ഞിനെ പ്രസവിച്ച യുവതിയും മാതാപിതാക്കളും പോലീസ് നിരീക്ഷണത്തിലാണ്. മൃതദേഹത്തിന്റെ പോസ്റ്റുമോർട്ടം റിപ്പോർട്ട് ലഭിച്ച ശേഷം മാത്രമേ കുഞ്ഞിനെ ജീവനോടെയാണോ കുഴിച്ചിട്ടത് എന്നത് അടക്കമുള്ള കാര്യങ്ങൾ വ്യക്തമാകുകയുള്ളൂ.\nstudent idukki child murder police ഇടുക്കി നവജാത ശിശു കുട്ടി കൊലപാതകം പോലീസ്\nStudent arrested by Police in Idukki\nStory first published: Sunday, October 20, 2019, 15:30 [IST]


Nov 9, 2019, 05:40 pm IST\nഫാസ്റ്റ് ഫുഡിന്റെ കാലത്ത് ശരീരത്തില് ഏതുതരത്തിലുള്ള വിഷാംശങ്ങളാണ് പ്രവേശിക്കുക എന്ന് പറയാന് പറ്റില്ല. നമ്മുടെ ശരീരം മാരക രോഗങ്ങള്‍ക്ക് അടിമപ്പെടും.ഇത് ഇല്ലാതാക്കാന് നിങ്ങള് ശ്രദ്ധിച്ചേ പറ്റൂ. ശരീരത്തിലെ വിഷാംശങ്ങള് ഇല്ലാതാക്കാന് കഴിയുന്ന പാനീയങ്ങള് അറിഞ്ഞിരിക്കൂ.\nകല്ലുപ്പും കായവും ജീരകവും ചേര്‍ത്ത മോര് നല്ലതാണ്. അമിതമായ ആഹാരമോ മദ്യമോ എല്ലാം ശരീരത്തില് എത്തുമ്പോഴുണ്ടാകുന്ന പ്രശ്നങ്ങള് പരിഹരിക്കാന് ഈ പാനിയത്തിന് സാധിക്കും. ശരീരത്തില് ആല്‍ക്കഹോളിന്റെ അളവ് ക്രമികരിച്ച് ജലാംശം നിലനിര്‍ത്താന് ഈ പാനിയത്തിന് കഴിവുണ്ട്. ഉറക്കമില്ലായ്മക്കും ഈ പാനീയമൊരു ഉത്തമ പരിഹാരമാണ്.\nകരിമ്പ് ജ്യൂസ് എല്ലാവര്‍ക്കും ഇഷ്ടമായിരിക്കും. കരിമ്ബ് ജ്യൂസ് മികച്ച ഒരു ഡീടോക്സ് ആണ്. ശരീരത്തിലെ വിഷാംശം ഇത് പുറംതള്ളും. ഗ്ലൈസെമിക് ഇന്‍ഡക്സ് വളരെ കുറവായതിനാല് പ്രമേഹ രോഗികള്‍ക്ക് പോലും കരിമ്ബ് ജ്യൂസ് കുടിക്കാനാകും.\ndisease health drink\nഅയോധ്യ വിധി: മതത്തിന്റെ പേരിൽ ശത്രുത വളര്‍ത്തുന്ന സന്ദേശങ്ങള് പ്രചരിപ്പിച്ചു; മലയാളി സമൂഹ മാധ്യമ കൂട്ടായ്മയ്‌ക്കെതിരെ കേസ്


യുഎസില് 6,32,000 പേര്‍ക്ക് ജോലി പോയി | US, Job, Recession 2008, Employees, Unemployment, യുഎസ്, തൊഴിലില്ലായ്‌മ, സാമ്പത്തിക പ്രതിസന്ധി, വാഷിങ്‌ടണ്\t- Malayalam Oneindia\nയുഎസില് 6,32,000 പേര്‍ക്ക് ജോലി പോയി\nPublished: January 10 2009, 12:52 [IST]\nവാഷിങ്‌ടണ്: ആഗോളസാമ്പത്തിക പ്രതിസന്ധിയുടെ രൂക്ഷതയില്‍നിന്നും കരകയറാന് കഴിയാതെ അമേരിക്കക്കാര് ഉഴലുന്നു. ഡിസംബറില് മാത്രം ഇവിടെ ആറു ലക്ഷം പേര്‍ക്കാണ് തൊഴില് നഷ്ടപ്പെട്ടത്.\nഇതോടെ രാജ്യത്തെ തൊഴില് രഹിതരുടെ എണ്ണം 7.2 ശതമാനമായി ഉയര്‍ന്നു. 1993ന് ശേഷം അമേരിക്കയില് രേഖപ്പെടുത്തുന്ന ഏറ്റവും ഉയര്‍ന്ന തൊഴിലില്ലായ്‌മ നിരക്കാണിത്. 2008 നവംബറില് ഇത് 6.8 ശതമാനമായിരുന്നു.\nയുഎസ് സര്‍ക്കാര് തന്നെയാണ് ഇതുസംബന്ധിച്ച റിപ്പോര്‍ട്ടുകള് പുറത്തുവിട്ടത്. 2008ല് 6,32,000 ആളുകളാണ് തൊഴില് രഹിതരായത്. 1945ന് ശേഷം ആദ്യമായിട്ടാണ് ഇവിടെ ഒരു വര്‍ഷം ഇത്രയധികം പേര്‍ക്ക് തൊഴില് നഷ്ടപ്പെടുന്നത്.\nനിര്‍മ്മാണ മേഖലയില് 1,01,000 പേര്‍ക്ക് തൊഴില് നഷ്ടമായപ്പോള് മൊത്തവ്യാപാര മേഖലിയല് 76,000 പേര്‍ക്കാണ് തൊഴില് നഷ്ടപ്പെട്ടത്. വ്യവസായ സേവന മേഖലയില് 1,13000 പേര്‍ക്കും തൊഴില് നഷ്ടപ്പെട്ടിട്ടുണ്ട്.\nഅതേസമയംതന്നെ വിദ്യാഭ്യാസ ആരോഗ്യമേഖലയില് 45,000 പേര് പുതുതായി തൊഴില് നേടിയിട്ടുണ്ട്. സര്‍ക്കാര് തലത്തില് 7000 പേര്‍ക്ക് തൊഴില് ലഭിച്ചിട്ടുണ്ടെന്നും കണക്കുകള് സൂചിപ്പിക്കുന്നു. ചെറിയ പാര്‍ട് ടൈം ജോലികളില് ചേര്‍ന്നാണ് സ്ഥിരം തൊഴില് നഷ്ടപ്പെട്ടവരില് ഏറെയും ജീവിതമാര്‍ഗം കണ്ടെത്തുന്നത്.\nസാമ്പത്തിക പ്രതിസന്ധി us job വാഷിങ്‌ടണ് യുഎസ് employees unemployment തൊഴിലില്ലായ്‌മ\nStory first published: Saturday, January 10, 2009, 12:52 [IST]


സൈന്യത്തിൻറെ പ്രത്യേക അധികാരനിയമം അഫ്സ്പ കേന്ദ്രം പുനഃപരിശോധിക്കുന്നു; തീരുമാനം അമിത്ഷായുമായി നടത്തിയ ചർ‌ച്ചകളെ തുടർന്ന്; 45 ദിവസത്തിനകം റിപ്പോർട്ട് സമർപ്പിക്കാൻ നിർദേശം – Media Mangalam\nസൈന്യത്തിൻറെ പ്രത്യേക അധികാരനിയമം അഫ്സ്പ കേന്ദ്രം പുനഃപരിശോധിക്കുന്നു; തീരുമാനം അമിത്ഷായുമായി നടത്തിയ ചർ‌ച്ചകളെ തുടർന്ന്; 45 ദിവസത്തിനകം റിപ്പോർട്ട് സമർപ്പിക്കാൻ നിർദേശം\nന്യൂഡൽഹി: നാഗാലാൻഡിലെ സൈന്യത്തിൻറെ പ്രത്യേക അധികാരനിയമം(അഫ്സ്പ) കേന്ദ്രം പുനഃപരിശോധിക്കുന്നു. നിയമം പിൻവലിക്കുന്നതുമായി ബന്ധപ്പെട്ട് പരിശോധന നടത്താൻ പ്രത്യേക സമിതിയെ നിയോഗിച്ചു. ആഭ്യന്തര മന്ത്രാലയ അഡിഷനൽ സെക്രട്ടറിയുടെ അധ്യക്ഷതയിലാണു സമിതി. 45 ദിവസത്തിനകം റിപ്പോർട്ട് സമർപ്പിക്കാനാണു നിർദേശം.\nകേന്ദ്ര ആഭ്യന്തര മന്ത്രി അമിത്ഷായുമായി നാഗാലാൻഡ്, അസം മുഖ്യമന്ത്രിമാരും ഉന്നത ഉദ്യോഗസ്ഥരും നടത്തിയ ചർ‌ച്ചകളെ തുടർന്നാണു തീരുമാനം. വിവിധ അർധസൈനിക വിഭാഗങ്ങളുടെ പ്രതിനിധികളും സംസ്ഥാന സർക്കാരുകളുടെ പ്രതിനിധികളും സമിതിയിലുണ്ടാകും. സമിതിയുടെ റിപ്പോർട്ടിന്റെ അടിസ്ഥാനത്തിൽ നടപടി സ്വീകരിക്കുമെന്ന് നാഗാലാൻഡ് സർക്കാരും വ്യക്തമാക്കി.\nAFSPA Center AFSPA Center revises Army Special Powers Act amit shah submit report അഫ്സ്പ അമിത്ഷാ തീരുമാനം റിപ്പോർട്ട് സമർപ്പിക്കാൻ നിർദേശം\n'എന്റെ കുഞ്ഞിനൊരു അച്ഛനുണ്ട്, എനിക്കൊരു തെറ്റും സംഭവിച്ചിട്ടില്ല'; മകന്റെ ജനനത്തെക്കുറിച്ചുള്ള കിംവദന്തികളിൽ പ്രതികരിച്ച് തൃണമൂല് കോണ്‍ഗ്രസ് എം.പി നുസ്രത്ത് ജഹാന്\nഅഞ്ച് വർഷത്തിനിടെ ഇതരസംസ്ഥാന തൊഴിലാളികൾ മാത്രം പ്രതികളായിട്ടുള്ളത് 3650 ക്രിമിനൽ കേസുകളിൽ; കിഴക്കമ്പലത്ത് നടന്നത് ഒറ്റപ്പെട്ട സംഭവമെന്ന് സർക്കാർ പറയുമ്പോഴും കുറ്റവാളികളായ അതിഥിതൊഴിലാളികളുടെ എണ്ണം ഉയർന്നത് വ്യക്തം; കുറ്റം ചെയ്ത ശേഷം ഇവർ രക്ഷപെടാനായി നാടുവിട്ടിട്ടുണ്ടെന്ന് മുഖ്യമന്ത്രി തന്നെ പറഞ്ഞതും ചർച്ചയാകുന്നു


പ്രണയ വിവാഹം : ഡിവൈഎഫ്‌ഐ നേതാവിനെതിരെ നടപടിക്കൊരുങ്ങി സിപിഎം\nHomeLocal Newsപ്രണയ വിവാഹം : ഡിവൈഎഫ്‌ഐ നേതാവിനെതിരെ നടപടിക്കൊരുങ്ങി സിപിഎം\nകോഴിക്കോട് ജില്ലയിലെ കോടഞ്ചേരിയിൽ ക്രിസ്ത്യൻ യുവതിയെ വിവാഹം കഴിച്ച ഡി.വൈ.എഫ്.ഐ നേതാവിനെതിരെ സിപിഎം നടപടിക്കൊരുങ്ങുന്നു. ഡി.വൈ.എഫ്.ഐ കണ്ണോത്ത് മേഖലാ സെക്രട്ടറിയും കണ്ണോത്ത് ലോക്കല് കമ്മിറ്റി അംഗവുമായ ഷിജിനെതിരെയാണ് നടപടി. മുസ്‌ലിമായ ഷിജിന് ക്രിസ്ത്യന് വിഭാഗത്തില്‍പ്പെട്ട ജോൽസ്നയെ വിവാഹം കഴിക്കാനൊരുങ്ങുന്നതുമായി ബന്ധപ്പെട്ട് പ്രദേശത്ത് നിലനില്‍ക്കുന്ന അസ്വാരസ്യങ്ങളുടെ സാഹചര്യത്തിലാണ് നീക്കം.\nപ്രദേശത്തെ മതസൗഹാര്‍ദ്ദത്തില് വിള്ളലുണ്ടാവുകയും മതസ്പര്‍ദ്ദയ്ക്ക് കാരണമാവുകയും ചെയ്തെന്ന കാരണത്താല് ഷിജിനെതിരെ നടപടി സ്വീകരിക്കുമെന്ന് സി.പി.എം കോഴിക്കോട് ജില്ലാ സെക്രട്ടറിയേറ്റ് അഗം ജോര്‍ജ് എം. തോമസ് പറഞ്ഞു. ബുധനാഴ്ച കോടഞ്ചേരിയില് സിപിഎം വിശദീകരണ യോഗം നടത്തുന്നുണ്ട്.\nലൗ ജിഹാദ് എന്ന പരാമര്‍ശം തെറ്റാണെന്നും ഷിജിനും ജോൽസ്നയും പറഞ്ഞു. ജോൽസ്നയുടെ വീട്ടില് എതിര്‍പ്പുള്ളതിനാലാണ് വീടുവിട്ടിറങ്ങിയത്. സ്‌പെഷ്യല് മാര്യേജ് ആക്ട് പ്രകാരം വിവാഹിതരാകാന് അപേക്ഷ നല്‍കിയിട്ടുണ്ട്.\nമത സാമുദായിക സംഘടനകളുടെ ഭീഷണി ഉള്ളതിനാല് തല്‍ക്കാലം മറ്റൊരിടത്തേക്ക് മാറുകയാണെന്നും ഇരുവരും പറഞ്ഞു.\nപോലീസിനെതിരെയും ഇരുവരും ആരോപണം ഉന്നയിക്കുന്നുണ്ട്. ജോൽസ്നയെ വീട്ടുകാര്‍ക്കൊപ്പം പോകാന് കോടതിക്ക് അകത്തുവെച്ചുപോലും പോലീസ് നിര്‍ബന്ധിച്ചെന്നും ഇവര് പറയുന്നു.


Bineesh kodiyeri മയക്കു മരുന്ന് കേസ് പ്രതിയുമായി ലക്ഷങ്ങളുടെ ഇടപാട്; ബിനീഷിനെതിരെ കൂടുതൽ അന്വേഷണം\nമയക്കു മരുന്ന് കേസ് പ്രതിയുമായി ലക്ഷങ്ങളുടെ ഇടപാട്; ബിനീഷിനെതിരെ കൂടുതൽ അന്വേഷണം\nബിനീഷ് കോടിയേരിക്കെതിരെ കൂടുതൽ അന്വേഷണം നടത്താൻ എൻഫോഴ്‌സ്‌മെന്റ് ഡയറക്ടറേറ്റ്. ബിനീഷിന്റെ റിയൽ എസ്‌റ്റേറ്റ് ബിസിനസ് സംബന്ധിച്ച് അന്വേഷണം വ്യാപിപ്പിക്കാനാണ് അന്വേഷണ സംഘത്തിന്റെ തീരുമാനം. ബിസിനസ് സംബന്ധിച്ച രേഖകളും മറ്റ് വിവരങ്ങളും ഹാജരാക്കാൻ ബിനീഷിന് ഇഡി നിർദേശം നൽകി.\nബംഗളൂരു മയക്കു മരുന്ന് കേസിൽ അറസ്റ്റിലായ അനൂപ് മുഹമ്മദുമായി ബിനീഷിന് ലക്ഷങ്ങളുടെ ഇടപാടാണുള്ളത്. ബിനീഷ് തന്നെ ഇക്കാര്യം അന്വേഷണ സംഘത്തോട് വെളിപ്പെടുത്തിയിട്ടുണ്ട്. ആറ് ലക്ഷത്തിന്റെ ഇടപാടാണ് ഉള്ളതെന്നാണ് ബിനീഷ് പറഞ്ഞിരിക്കുന്നത്. എന്നാൽ അതിൽ കൂടുതൽ തുകയുടെ ഇടപാട് ഇരുവരും തമ്മിൽ ഉണ്ടെന്നാണ് ഇഡിയുടെ കണ്ടെത്തൽ. ബിനീഷ് കോടിയേരിയുടെ ബാങ്ക് അക്കൗണ്ടുകളും\nവരുമാന സ്രോതസും പരിശോധിക്കാൻ അന്വേഷണ ഉദ്യോഗസ്ഥർ തീരുമാനിച്ചിട്ടുണ്ട്.\nകഴിഞ്ഞ ദിവസം ബിനീഷിനെ എൻഫോഴ്‌സ്‌മെന്റ് ഡയറക്ടറേറ്റ് ചോദ്യം ചെയ്തിരുന്നു. രാവിലെ ഹാജരായ ബിനീഷിനെ പതിനൊന്ന് മണിക്കൂർ നീണ്ട ചോദ്യം ചെയ്യലിനൊടുവിലാണ് അന്വേഷണ സംഘം വിട്ടയച്ചത്. സ്വർണക്കടത്ത് കേസിലെ മുഖ്യ പ്രതിയായ സ്വപ്നാ സുരേഷിന് യുഎഇ കോൺസുലേറ്റിലെ വീസ സ്റ്റാമ്പിംഗ് സെന്ററുകളിൽ നിന്ന് കമ്മീഷൻ ലഭിച്ചതായി എൻഫോഴ്സ്മെന്റ് ഡയറക്ടറേറ്റ് കണ്ടെത്തിയിരുന്നു. കമ്മീഷൻ നൽകിയ കമ്പനികളിൽ ഒന്നിൽ ബിനീഷിന് മുതൽ മുടക്ക് ഉണ്ടെന്നാണ് എൻഫോഴ്സ്മെന്റ് ഡയറക്ടറേറ്റിന്റെ കണ്ടെത്തൽ. ഇക്കാര്യം അന്വേഷിക്കുന്നതിനായാണ് ബിനീഷിനെ കഴിഞ്ഞ ദിവസം ചോദ്യം ചെയ്തത്.\nStory Highlights – Bineesh kodiyeri, Enforcement directorate, Bengaluru drug mafia\nRead more on: bineesh kodiyeri | drug mafia | enforcement directorate\nകള്ളപ്പണക്കേസ്; ബിനീഷ് കോടിയേരി വീണ്ടും ജാമ്യാപേക്ഷ നൽകി\nതിരുവനന്തപുരത്ത് ലഹരി മാഫിയ പൊലീസിനെ ആക്രമിച്ച സംഭവം; ദൃശ്യങ്ങള് പുറത്ത്\nതിരുവനന്തപുരം നഗരത്തില് കടകള് അടിച്ച് തകര്‍ത്ത് മോഷണം; പിന്നില് ലഹരി മാഫിയയെന്ന് പൊലീസ്


ചരമം - പി.എ വര്‍ക്കി (കൊച്ചുബേബി) | OBITUARY\nചരമം - പി.എ വര്‍ക്കി (കൊച്ചുബേബി)\nJan 10, 2022, 12:01 PM IST\nഹൂസ്റ്റണ്: റാന്നി അങ്ങാടി (കൊറ്റനാട്) പ്ലാമൂട്ടില് പി.എ.വര്‍ക്കി (കൊച്ചുബേബി, 88) അന്തരിച്ചു. ഭാര്യ മറിയാമ്മ വര്‍ക്കി കവുംങ്ങുംപ്രയാര് എലിമുള്ളില് കുടുംബാംഗമാണ്. മക്കള്: സാംകുട്ടി, അനിയന്, സജി, സിബി (എല്ലാവരും ദുബായ്), മരുമക്കള് : ജെസ്സി, ആനി, ലിസി, ഷീജ. സഹോദരന്: ഏബ്രഹാം ജോസഫ് (ജോസ്).\nപൊതുദര്‍ശനവും സംസ്‌കാര ശുശ്രൂഷകളും: തിങ്കളാഴ്ച രാവിലെ 8 മണിക്ക് കൊറ്റനാട്ടുള്ള ഭവനത്തില് 11 മണിക്ക് ആരംഭിയ്ക്കുന്നതുമാണ്. ശുശ്രൂഷകള്‍ക്കു ശേഷം റാന്നി നെല്ലിക്കമണ്ണിലുള്ള കൊറ്റനാട് ഐപിസി കര്‍മ്മേല് സഭാ വക സെമിത്തേരിയില് സംസ്‌കരിക്കും.\nഏബ്രഹാം ജോസഫ് (ജോസ്) - 832 265 2077


ജനാധിപത്യപരമായി രാജ്യത്ത് ഏക സിവില് കോഡും ജനസംഖ്യാനിയന്ത്രണ പദ്ധതികളും നടപ്പിലാക്കും; സുരേഷ്‌ഗോപി\nPublished on : 30 Mar, 2021 , 8:16 am\nരാജ്യത്ത് ഏകസിവില് കോഡ് നിയമവും ജനസംഖ്യാ നിയന്ത്രണവും ബിജെപി നടപ്പില് വരുത്തുമെന്ന് തൃശൂര് ബിജെപി സ്ഥാനാര്‍ത്ഥിയും നടനുമായ സുരേഷ് ഗോപി. കേരളത്തില് നിയമസഭാ തെരഞ്ഞെടുപ്പില് വിജയിച്ചാല് മികച്ച ഭരണം കാഴ്ച വെക്കുമെന്നും ബിജെപിയുടെ കഴിവ് മനസ്സിലാവണമെങ്കില് കഴിഞ്ഞ ഏഴുവര്‍ഷത്തെ കേന്ദ്രസര്‍ക്കാര് ഭരണം നോക്കിയാല് മതിയെന്നും സുരേഷ് ഗോപി പറഞ്ഞു. വാര്‍ത്താ ഏജന്‍സിയായ എഎന്‍ഐയോടായിരുന്നു സുരേഷ്‌ഗോപിയുടെ പ്രതികരണം.\n‘എല്ലാവരുടെയും സുരക്ഷ ഉറപ്പു വരുത്തുന്നതിനായി ഞങ്ങള് ഏക സിവില് കോഡ് കൊണ്ടു വരും. ജനസംഖ്യാനിയന്ത്രണത്തിനുള്ള പദ്ധതികളും നടപ്പിലാക്കും. എല്ലാ ജനാധിപത്യപരമായി. ഞങ്ങളെ തെരഞ്ഞെടുക്കൂ. ഞങ്ങളുടെ മികച്ചത് നിങ്ങള്‍ക്ക് നല്‍കും. ഞങ്ങളുടെ കഴിവും പ്രാപ്തിയും മനസ്സിലാവണമെങ്കില് ഒരു അവസരം ഞങ്ങള്‍ക്ക് നല്‍കൂ. ബിജെപി അധികാരത്തിന്റെ ശക്തി മനസ്സിലാവണമെങ്കില് കഴിഞ്ഞ ഏഴ് വര്‍ഷത്തെ കേന്ദ്രഭരണം നിങ്ങള് വിലയിരുത്തണം. കേരളത്തില് ബിജെപി അധികാരത്തിലെത്തിയാല് ആരായിരിക്കും മുഖ്യമന്ത്രിയായിരിക്കുമെന്നത് പാര്‍ട്ടി തീരുമാനിക്കും. ഇ ശ്രീധരന് മികച്ച ചോയ്‌സാണ്' സുരേഷ്‌ഗോപി പറഞ്ഞു.\nരാമക്ഷേത്രം, ആര്‍ട്ടിക്കിള് 370, മുത്തലാഖ് തുടങ്ങിയ വാഗ്ദാനങ്ങള് നടപ്പിലാക്കിയെന്നും ഇനി അടുത്തത് ഏകീകൃത സിവില് കോഡ് ആണെന്നും കേരളത്തിൽ തിരഞ്ഞെടുപ്പ് പ്രചാരണത്തിനെത്തിയ കേന്ദ്ര പ്രതിരോധ മന്ത്രി രാജ്‌നാഥ് സിംഗ് പറഞ്ഞിരുന്നു.


ജാഗ്രത: മുസ്ലിംലീഗ് ആഗ്രഹിച്ചാലും മറക്കാനാവാത്ത 2004, 2006\nമുസ്ലിംലീഗ് ആഗ്രഹിച്ചാലും മറക്കാനാവാത്ത 2004, 2006\nഒറ്റയ്ക്ക് ലോക്സഭാ തെരഞ്ഞെടുപ്പില് മത്സരിച്ചാലും മൂന്ന് സീറ്റില് ജയിക്കുമെന്ന മുസ്ലിംലീഗിന്റെ അവകാശവാദം ചരിത്രം വിസ്മരിച്ചുകൊണ്ട്. കൂടുതല് സീറ്റിനുവേണ്ടി കോണ്‍ഗ്രസിനെ സമ്മര്‍ദത്തിലാക്കാനാണ് മുസ്ലിംലീഗിന്റെ പ്രസ്താവനയെങ്കില് അതിന് അത്ര ഗൗരവം കൊടുക്കേണ്ടതില്ല. എന്നാല് കാര്യമായിട്ടാണ് ലീഗ് പ്രസ്താവന നടത്തിയതെങ്കില് അത് അങ്ങനെത്തന്നെ അംഗീകരിച്ചുകൊടുക്കാന് ജനങ്ങള് സന്നദ്ധരാവില്ല. വസ്തുതകളും ലീഗിന്റെ അവകാശവാദത്തിന് വിരുദ്ധമാണ്. മലപ്പുറം ജില്ലയിലെ ചോദ്യംചെയ്യപ്പെടാനാവാത്ത രാഷ്ട്രീയശക്തിയെന്നായിരുന്നു മുസ്ലിംലീഗ് മുമ്പും അവകാശപ്പെട്ടിരുന്നത്. എന്നാല് തെരഞ്ഞെടുപ്പുകളുടെ ചരിത്രം പരിശോധിച്ചാല് ലീഗ് ജില്ലയില് തോറ്റമ്പിയിട്ടുള്ള അനുഭവം പലതവണയുണ്ടായിട്ടുണ്ട്.\n2004ലെ ലോക്സഭാ തെരഞ്ഞെടുപ്പിലാണ് ലീഗ് അതിന്റെ ചരിത്രത്തിലെ വന് പരാജയം ഏറ്റുവാങ്ങിയത്. അപ്രതിരോധ്യമായ കോട്ടയെന്ന് ലീഗ് കരുതിയിരുന്ന മഞ്ചേരിയില് എല്‍ഡിഎഫ് സ്ഥാനാര്‍ഥി ടി കെ ഹംസ 47,743 വോട്ടിന് വിജയിച്ചു. 1999ലെ തെരഞ്ഞെടുപ്പില് മുസ്ലിംലീഗ് സ്ഥാനാര്‍ഥി ഇ അഹമ്മദ് 1,23,411 വോട്ടിനാണ് മഞ്ചേരിയില്‍നിന്ന് ലോക്സഭയിലേക്ക് തെരഞ്ഞെടുക്കപ്പെട്ടത്. പൊന്നാനി മണ്ഡലത്തില് 1991ല് ജി എം ബനാത്ത്വാല 1,29,478 വോട്ടിന് ജയിച്ചപ്പോള് 2004ല് ഇ അഹമ്മദിന്റെ ഭൂരിപക്ഷം 1,02,954 ആയി കുറഞ്ഞു. 2006ലെ നിയമസഭാ തെരഞ്ഞെടുപ്പില് മുസ്ലിംലീഗിലെ വന് വൃക്ഷങ്ങള് കടപുഴകി. പി കെ കുഞ്ഞാലിക്കുട്ടി കുറ്റിപ്പുറത്തും ഇ ടി മുഹമ്മദ്ബഷീര് തിരൂരിലും എം കെ മുനീര് മങ്കടയിലും തോറ്റു. പൊന്നാനിയില് സിപിഐ എം സ്ഥാനാര്‍ഥി പാലോളി മുഹമ്മദുകുട്ടി 28,341 വോട്ടിനാണ് ജയിച്ചത്. തിരൂര്, പൊന്നാനി, കുറ്റിപ്പുറം, മങ്കട, പെരിന്തല്‍മണ്ണ സീറ്റുകള് എല്‍ഡിഎഫിന് കിട്ടി. ആ വര്‍ഷം മുസ്ലിംലീഗ് കേരളത്തിലാകെ മത്സരിച്ച 21 സീറ്റില് ഏഴെണ്ണത്തില് മാത്രമാണ് വിജയിച്ചത്. ചില ലീഗ് മന്ത്രിമാരുടെ ധാര്‍ഷ്ട്യത്തിനും ജനദ്രോഹത്തിനും അഴിമതിക്കും പ്രബുദ്ധരായ മലപ്പുറം ജനത ശക്തമായ മറുപടിയാണ് ബാലറ്റ് പേപ്പറിലൂടെ നല്‍കിയത്. 1995ലെ മുനിസിപ്പല് തെരഞ്ഞെടുപ്പില് ജില്ലയിലെ മലപ്പുറം, മഞ്ചേരി, പൊന്നാനി, പെരിന്തല്‍മണ്ണ, തിരൂര് നഗരസഭകളില് എല്‍ഡിഎഫ് സ്ഥാനാര്‍ഥികള് വിജയിച്ചത് മുസ്ലിംലീഗിനേറ്റ മറ്റൊരു കനത്ത പ്രഹരമാണ്. ജില്ലയില് ഒരു നഗരസഭയില് പോലും ഭരണത്തിലില്ലാതെ മുസ്ലിംലീഗ് ഒറ്റപ്പെട്ടു.\nമലപ്പുറത്തും മഞ്ചേരിയിലുമുണ്ടായ തോല്‍വി ലീഗിന്റെ ആത്മാഭിമാനത്തിനേറ്റ ഏറ്റവും കനത്ത ആഘാതമായിരുന്നു. വയനാട് ലോക്സഭാ മണ്ഡലത്തില് പെടുന്ന ഏറനാട്, നിലമ്പൂര്, വണ്ടൂര് നിയമസഭാ മണ്ഡലങ്ങള് മലപ്പുറം ജില്ലയിലാണ്. മലപ്പുറം ലോക്സഭാ മണ്ഡലത്തില് കൊണ്ടോട്ടി, മഞ്ചേരി, പെരിന്തല്‍മണ്ണ, മങ്കട, മലപ്പുറം, വേങ്ങര, വള്ളിക്കുന്ന് നിയമസഭാ മണ്ഡലങ്ങള് ഉള്‍പ്പെടുന്നു. പൊന്നാനി ലോക്സഭാ മണ്ഡലത്തില് തിരൂരങ്ങാടി, താനൂര്, തിരൂര്, കോട്ടക്കല്, തവനൂര്, പൊന്നാനി എന്നീ നിയമസഭാ മണ്ഡലങ്ങളുണ്ട്. പാലക്കാട് ജില്ലയിലെ തൃത്താല നിയമസഭാ മണ്ഡലംകൂടി പൊന്നാനി ലോക്സഭാ മണ്ഡലത്തിന്റെ ഭാഗമാണ്. വയനാട് ലോക്സഭാ മണ്ഡലത്തില് പെടുന്ന മാനന്തവാടി, സുല്‍ത്താന്‍ബത്തേരി, കല്‍പ്പറ്റ, തിരുവമ്പാടി നിയമസഭാ മണ്ഡലങ്ങളില് മുസ്ലിംലീഗ് പ്രധാന ശക്തിയല്ല. മലപ്പുറം ജില്ലയിലെ നിലമ്പൂര്, വണ്ടൂര് മണ്ഡലങ്ങളിലും മുസ്ലിംലീഗിന് മേധാവിത്വമില്ല. പിന്നെ എങ്ങനെയാണ് മുസ്ലിംലീഗ് വയനാട് മണ്ഡലത്തില് ഒറ്റയ്ക്ക് മത്സരിച്ച് ജയിക്കുകയെന്ന് വ്യക്തമല്ല.


സ്വച്ഛ് ഭാരത് ദിനം ഇന്ന് :: Janmabhumi Daily\nSaturday 17 September 2016 9:18 pm IST\nആലപ്പുഴ: പണ്ഡിറ്റ് ദിനദയാല് ഉപാദ്ധ്യായയുടെ ജന്മശതാബ്ദി ആഘോഷത്തിന്റെ ഭാഗമായി ബിജെപി ജില്ലാ കമ്മറ്റിയുടെ നേതൃത്വത്തില് സ്വച്ഛ് ഭാരത് പരിപാടി നടത്തും. രാവിലെ അരൂരില് വെള്ളിയാകുളം പരമേശ്വരന്, ചേര്‍ത്തലയില് കൊട്ടാരം ഉണ്ണികൃഷ്ണന്, ആലപ്പുഴയില് പി.കെ. വാസുദേവന്, കുട്ടനാട്ടില് കെ. ജയകുമാര്, അമ്പലപ്പുഴയില് കെ. സോമന്, ഹരിപ്പാട് പാലമറ്റത്ത് വിജയകുമാര് കായംകുളത്ത് ടി.ഒ. നൗഷാദ്, മാവേലിക്കരയില് കെ.ജി. കര്‍ത്താ, ചെങ്ങന്നൂരില് എം.വി. ഗോപകുമാര് എന്നിവര് ഉദ്ഘാടനം ചെയ്യുമെന്ന് ബിജെപി ജില്ലാ ജനറല് സെക്രട്ടറി കെ.ജയകുമാര് അറിയിച്ചു.


Deadpool2/ ഡെഡ്പൂൾ2(2018) - എംസോൺ\nDeadpool2/ ഡെഡ്പൂൾ2(2018)\nSeptember 10, 2019 by Rahul\nഎം-സോണ് റിലീസ് – 1211\nജോണർ ആക്ഷൻ, അഡ്വഞ്ചർ,കോമഡി\nകാമുകിയുടെ മരണശേഷം വിഷാദരോഗത്തിനടിമയായ ഡെഡ്പൂൾ, റസ്സൽ എന്ന കുട്ടിയെ കണ്ടു മുട്ടുന്നു. അനാഥാലയത്തിൽ വളർന്ന റസ്സലിനെ – ഭാവിയിൽ നിന്ന് വന്ന സൈനികനായ- കേബിൾ കൊല്ലാൻ നടക്കുന്ന സമയത്ത് കഥയുടെ ഗതി മാറുന്നു. കേബിളിന്റെ കൈകളിൽ നിന്നും റസ്സലിനെ രക്ഷിക്കുകയാണ് തന്റെ ദൗത്യമെന്നു ഡെഡ്പൂൾ മനസിലാക്കുന്നു. അതിനു വേണ്ടി ഡെഡ്പൂൾ ഒരു ടീമിനെ ഉണ്ടാക്കിയെടുക്കുന്നതോടെ കഥ സംഭവബഹുലമാകുന്നു.\n2018 ഇൽ പുറത്തിറങ്ങിയ ഡെഡ്പൂളിൽ റയാൻ റെയ്‌നോൾസ്, ജോഷ് ബ്രോളിൻ, ജൂലിയൻ ഡെന്നിസൺ എന്നിവർ പ്രധാന വേഷങ്ങളിൽ അഭിനയിക്കുന്നു. 2018-ലെ പ്രധാന പണംവാരി പടങ്ങളുടെ ലിസ്റ്റിൽ മുൻപന്തിയിലാണ് മാർവൽ സ്റ്റുഡിയോ നിർമിച്ച ഡെഡ്പൂൾ2എന്ന സിനിമ.\nFiled Under: Action, Adventure, Comedy, English Tagged: Nevin Jose


South africa team tested negative for covid-19. കൊവിഡ്-19 ടെസ്റ്റില് ദക്ഷിണാഫ്രിക്കന് താരങ്ങള് നെഗറ്റീവ് - Malayalam MyKhel\n» കൊവിഡ്-19: പരമ്പര നിര്‍ത്തി പാതിവഴിയില് മടക്കം... ദക്ഷിണാഫ്രിക്കന് ടീമിന്റെ പരിശോധനാ ഫലം പുറത്ത്\nPublished: Friday, April 3, 2020, 15:06 [IST]\nജൊഹാന്നസ്ബര്‍ഗ്: കൊറോണ വൈറസ് ഭീഷണിയെ തുടര്‍ന്നു ഇന്ത്യന് പര്യടനം പാതിവഴിയില് ഉപേക്ഷിച്ച് നാട്ടിലേക്കു തിരിച്ചുപോയ ദക്ഷിണാഫ്രിക്കന് ക്രിക്കറ്റ് ടീമിന്റെ കൊവിഡ്-19 പരിശോധനാ ഫലം പുറത്ത്. എല്ലാവരുടെയും ഫലം നെഗറ്റീവാണെന്നും ആരും വൈറസ് ബാധയുടെ ലക്ഷണങ്ങള് കാണിച്ചിട്ടില്ലെന്നും ദക്ഷിണാഫ്രിക്കന് ടീമിന്റെ മുഖ്യ മെഡിക്കല് ഓഫീസര് ഡോക്ടര് ഷുഐബ് മഞ്ജ്ര അറിയിച്ചു.\nമാര്‍ച്ച് 18നാണ് ദക്ഷിണാഫ്രിക്കന് ടീം നാട്ടിലേക്കു മടങ്ങിപ്പോയത്. തുടര്‍ന്നു 14 ദിവസം സംഘത്തിലെ എല്ലാവരും സ്വയം നിരീക്ഷണത്തില് കഴിയുകയായിരുന്നു. വ്യാഴാഴ്ചയാണ് ഇത് അവസാനിച്ചത്. എന്നാല് രാജ്യത്തു ലോക്ക്ഡൗണ് പ്രഖ്യാപിച്ചതിനാല് രണ്ടാഴ്ച കൂടി ഇവര്‍ക്കു വീടിനകത്തു തന്നെ കഴിയേണ്ടി വരും. ഇന്ത്യയിലേതിനു സമാനമായി ദക്ഷിണാഫ്രിക്കയിലും 21 ദിവസത്തെ ലോക്ക്ഡൗണാണ് പ്രഖ്യാപിച്ചിരിക്കുന്നത്. മരുന്ന്, ഭക്ഷണം എന്നിവയൊഴികെയുള്ള സാധനങ്ങള് പുറത്തു പോയി വാങ്ങാന് ആര്‍ക്കും അനുമതിയില്ല. ദക്ഷിണാഫ്രിക്കയില് 1400 പേര്‍ക്കാണ് വൈറസ് ബാധ സ്ഥിരീകരിച്ചത്. ഇവരില് അഞ്ചു പേര് മരിക്കുകയും ചെയ്തു.\nമൂന്ന് ഏകദിന മല്‍സരങ്ങളായിരുന്നു മാര്‍ച്ചില് ദക്ഷിണാഫ്രിക്കന് ടീം ഇന്ത്യയില് കളിക്കേണ്ടിയിരുന്നത്. മാര്‍ച്ച് 12ന് ധര്‍മശാലയിലായിരുന്നു ആദ്യ ഏകദിനം. എന്നാല് കനത്ത മഴയെ തുടര്‍ന്ന് ഈ മല്‍സരം ഉപേക്ഷിക്കപ്പെട്ടു. ഇതിനിടെയാണ് കൊറോണ വൈറസ് ബാധ രാജ്യത്തു വ്യാപകമായത്. ഇതേ തുടര്‍ന്ന് മാര്‍ച്ച് 15, 18 തിയ്യതികളില് കൊല്‍ക്കത്ത, ലഖ്‌നൗ എന്നീവിടങ്ങളില് നടക്കാനിരുന്ന ഏകദിനങ്ങള് ഉപേക്ഷിക്കുകയായിരുന്നു. നേരത്തേ അടച്ചിട്ട സ്റ്റേഡിയത്തില് മല്‍സരങ്ങള് നടത്തുന്നതിനെ കുറിച്ച് ബിസിസിഐ ആലോചിച്ചിരുന്നെങ്കിലും പിന്നീട് ഈ നീക്ഷം ഉപേക്ഷിച്ചു.\nതാരങ്ങളുടെ ഫിറ്റ്‌നസ് നിലനിര്‍ത്തുന്നതിനാണ് ക്രിക്കറ്റ് സൗത്താഫ്രിക്ക ഇപ്പോള് പ്രഥമ പരിഗണന നല്‍കുന്നത്. ട്രെയ്‌നിങ് പരിപാടികളെക്കുറിച്ചു പരിശീലകന് ട്യുമി മസേക്കേല താരങ്ങള്‍ക്കു ഇതു സംബന്ധിച്ച് ഇമെയില് അയച്ചു കഴിഞ്ഞു. താരങ്ങളുടെ ചെറിയ പരിക്കുകളോ, മറ്റു വേദനകളോ മാറ്റിയെടുക്കാന് ഇപ്പോള് തങ്ങള്‍ക്കു സമയമുണ്ട്. താരങ്ങള്‍ക്കാവട്ടെ മതിയായിവ വിശ്രമിക്കാനും അതോടൊപ്പം ഫിറ്റ്‌നസ് നിലനിര്‍ത്താനുമുള്ള വ്യായാമങ്ങളില് ഏര്‍പ്പെടുകയും ചെയ്യാമെന്നും മസേക്കേല വ്യക്തമാക്കി. ജൂണ് വരെ ദക്ഷിണാഫ്രിക്കന് ടീമിന് ഇനി മല്‍സരങ്ങളൊന്നുമില്ല.\nRead more about: south africa india team coronavirus ദക്ഷിണാഫ്രിക്ക ഇന്ത്യ ടീം\nStory first published: Friday, April 3, 2020, 15:06 [IST]


Marriage Controvercy | വിവാഹ ഘോഷയാത്ര എത്താൻ വൈകി; വരനെയും ബന്ധുക്കളെയും പൂട്ടിയിട്ട് വേറെ കല്ല്യാണം കഴിച്ച് വധുവും ബന്ധുക്കളും; പൊലീസ് നടത്തിയ ഒത്തു തീർപ്പും പൊളിച്ച് പെണ്ണിന്റെ മിന്നു കെട്ട് - MarunadanMalayalee.com\nബിജ്നോർ: സ്വന്തം വിവാഹത്തിന് വൈകിയെത്തിയ വരന് കൊടുക്കേണ്ടി വന്നത് വലിയ വില. പോരാത്തതിന് നാണക്കേടും. ബിജ്നോറിലെ നംഗലിജത്ത് ഗ്രാമത്തിൽ വെള്ളിയാഴ്ചയാണ് സംഭവം നടന്നത്. വിവാഹ ഘോഷയാത്ര എത്താൻ വൈകിയതിനെ തുടർന്ന് വധുവും കൂട്ടരും ചേർന്ന് വരനെയും മുഴുവൻ ബന്ധുക്കളേയും ഒരു മുറിയിൽ പൂട്ടിയിടുകയായിരുന്നു. തുടർന്ന് വധു തന്നെ പുതിയ വരനെ കണ്ടെത്തി താലി ചാർത്തുകയും ചെയ്തു. വൈകി വന്ന വരനെ വിവാഹം കഴിക്കാൻ മടിച്ച യുവതി സ്വന്തം ഗ്രാമത്തിലുള്ള മറ്റൊരു ഗ്രാമ വാസിയെ വരനായി തിരഞ്ഞെടുക്കുക ആയിരുന്നു.\nപരമ്പരാഗത വിവാഹ ചടങ്ങിലൂടെയാണ് വരനും വധുവും വിവാഹിതരാവാൻ തീരുമാനിച്ചത്. വെള്ളിയാഴ്ചയായിരുന്നു വിവാഹ ചടങ്ങ്. ആറാഴ്ച മുമ്പായിരുന്നു ഇവരുടെ വിവാഹം ആഡംബരമായി നടത്താൻ തീരുമാനിച്ചത്. ഔദ്യോഗിക വിവാഹ ചടങ്ങ് നേരത്തെ നടക്കുകയും ചെയ്തു. എന്നാൽ വിവാഹ ചടങ്ങിന് ശേഷം വധു വരനും വീട്ടുകാർക്കും ഒപ്പം പോകാൻ വിസമ്മതിച്ചു. പരമ്പരാഗത ചടങ്ങുകകളോടെ ഒന്നു കൂടി വിവാഹം നടത്തണമെന്നും എന്നാലെ വരനൊപ്പം വരൂ എന്നും യുവതി പറഞ്ഞു.\nഎന്നാൽ പരമ്പരാഗത വിവാഹ ചടങ്ങ് വധുവിന്റെ മറ്റൊരു വിവാഹത്തിൽ കലാശിക്കുക ആയിരുന്നു. സ്ത്രീധനത്തെ തുടർന്നുണ്ടായ കശപിശയ്ക്കൊടുവിൽ വരനും കൂട്ടരും ഘോഷയാത്രയുമായി വൈകിയാണ് എത്തിയത്. രണ്ട് മണിക്കെത്തേണ്ട ഘോഷയാത്ര എത്തിയപ്പോൾ രാത്രിയായി. ഇതോടെ പ്രശ്നങ്ങളും ആരംഭിച്ചു. തുടർന്നാണ് വരനെയും കൂട്ടരെയും മുറിയിൽ പൂട്ടിയിട്ടത്. പൊലീസ് എത്തിയതതോടെയാണ് വധുവും സംഘവും പൂട്ടിയിട്ട വരനെയും കൂട്ടരെയും വിട്ടയച്ചത്. ബിജ്നോറിലെ ധംപുരിലുള്ള യുവാവായിരുന്നു വരൻ.\nവധുവും പിതാവും പറയുന്നത് വരനും കൂട്ടരും സ്ത്രീധനമായി ബൈക്കും പണവും ആവശ്യപ്പെട്ടു എന്നാണ്. ഇതോടെയാണ് പ്രശ്നങ്ങൾ തുടങ്ങിയത്. ഇരുകൂട്ടരും തമ്മിൽ ഇതേ ചൊല്ലി വാക്കു തർക്കവും തുടങ്ങി. ഇതോടെയാണ് വരന്റെയും സംഘത്തിന്റെയും ഘോഷയാത്ര താമസിച്ചെത്തിയത്. ഇതിൽ കുപിതരായ പെൺകുട്ടിയും വീട്ടുകാരും ചേർന്ന് വരനെയും ബന്ധുക്കളെയും മുറിയിൽ പൂട്ടിയിട്ട് കൈയിലിരുന്ന സ്വർണവും പിടിച്ചു വാങ്ങി. ഇതോടെ പൊലീസും എത്തി. എന്നാൽ പെൺകുട്ടി വരനൊപ്പം പോകാൻ തയ്യാറായില്ല. പിന്നീട് ശനിയാഴ്ചയാണ് പ്രശ്നം പരിഹരിച്ചത്. പെൺകുട്ടി തന്റെ ഗ്രാമത്തിലെ തന്നെ മറ്റൊരു യുവാവിനെ കണ്ടെത്തി വിവാഹം കഴിക്കുകയും ചെയ്തു.


Emalayalee.com - ഒളിവിലിരിക്കെ സ്വപ്ന സുഹൃത്തുക്കളെ വിളിച്ചു, കൊച്ചിയില് കീഴടങ്ങാന് സാധ്യത\nസ്വപ്നാ സുരേഷിന് നിരവധി മൊബൈല് ഫോണ് കണക്ഷനുകള് ഉണ്ടെന്ന് കസ്റ്റംസ് കണ്ടെത്തി. ഒളിവില് പോയ ശേഷവും സ്വപ്ന മറ്റൊരു നന്പരില് നിന്നും തന്റെ ഏറ്റവും അടുത്ത വിശ്വസ്തരെ വിളിച്ചിരുന്നതായി ഐബിയും കസ്റ്റംസും കണ്ടെത്തിയിട്ടുണ്ട്. സ്വപ്നയുമായി അടുത്ത ബന്ധം പുലര്‍ത്തുന്ന സുഹൃത്തുക്കള് ഇപ്പോള് കസ്റ്റംസിന്റെ നിരീക്ഷണത്തിലാണ്.\nവ്യവസായ പ്രമുഖരും ഉന്നത രാഷ്ട്രീയ ബന്ധമുള്ളവരും ഈ കൂട്ടത്തിലുണ്ടെന്നാണ് കസ്റ്റംസ് വൃത്തങ്ങളില് നിന്നും ലഭിക്കുന്ന വിവരം. ഇതില് ചിലയാളുകളെ കസ്റ്റംസ് അതീവ രഹസ്യമായി ചോദ്യം ചെയ്ത് വരികയാണ്.\nസ്വപ്ന സുരേഷ് നാല് സിം കാര്‍ഡുകള് ഉപയോഗിച്ചിരുന്നുവെന്നാണ് കസ്റ്റംസിന്റെ അന്വേഷണത്തില് കണ്ടെത്തിയിരിക്കുന്നത്. സ്ഥിരമായി ഉപയോഗിക്കുന്ന നന്പര് സ്വിച്ച് ഓഫ് ആയ നിലയിലാണ്. മൊബൈല് ഫോണ് ടവര് കേന്ദ്രീകരിച്ചുള്ള അന്വേഷണം കസ്റ്റംസ് നടത്തുമെന്ന് അറിയാവുന്ന പശ്ചാത്തലത്തില് അന്വേഷണം വഴി തിരിച്ച് വിടാനുള്ള ശ്രമങ്ങള് സ്വപ്നയുടെ ഭാഗത്ത് നിന്നുണ്ടാകുമെന്നും കസ്റ്റംസ് കണക്ക് കൂട്ടുന്നുണ്ട്.\nകേരളത്തില് തന്നെ സ്വപ്ന ഉണ്ടെന്ന നിഗമനത്തിലാണ് അന്വേഷണ സംഘം. തിരുവനന്തപുരം, കൊച്ചി എന്നിവിടങ്ങളിലെ രഹസ്യ ഒളിസങ്കേതത്തില് സ്വപ്ന ഉണ്ടാകാനാണ് കൂടുതല് സാധ്യതയെന്നാണ് കണക്ക് കൂട്ടല്. ഐബിയുടെയും എന്‍ഫോഴ്‌സ്‌മെന്റിന്റെയും സഹായത്തോടെയാണ് അന്വേഷണം പുരോഗമിക്കുന്നത്.\nസ്വപ്നയോടൊപ്പം സ്വര്‍ണക്കടത്തിന് കൂട്ടു നിന്ന സന്ദീപിന് വേണ്ടിയും കസ്റ്റംസ് അന്വേഷണം നടത്തുന്നുണ്ട്. സ്വപ്നയും സന്ദീപും ഒരു സങ്കേതത്തില് തന്നെ കാണാനുള്ള സാധ്യത അന്വേഷണ സംഘം തള്ളിക്കളയുന്നില്ല. സന്ദീപ് നായര് കള്ളക്കടത്തിലെ സുപ്രധാന കണ്ണിയാണെന്ന് അന്വേഷണ സംഘത്തിന് വിവരം ലഭിച്ചിട്ടുണ്ട്.\nരണ്ട് പേരില് നിന്നും ലഭിക്കുന്ന കൂടുതല് വിവരങ്ങള് രാജ്യാന്തര സ്വര്‍ണക്കടത്തിലെ പല പ്രമുഖരുടെയും പങ്ക് പുറത്ത് വരാന് ഇടയാക്കും. അതിനാല് ഇവരെ അപകടത്തില്‍പ്പെടുത്താന് റാക്കറ്റിലെ പ്രമുഖര് ശ്രമിക്കാനുള്ള സാധ്യതയും അന്വേഷണ സംഘം തള്ളിക്കളയുന്നില്ല.\nഅതേ സമയം കൊച്ചിയിലെ കസ്റ്റംസ് ഓഫീസില് കീഴടങ്ങാന് സ്വപ്ന തയാറായിട്ടുണ്ടെന്ന വിധത്തില് അഭ്യൂഹങ്ങള് പ്രചരിക്കുന്നുണ്ട്. ഇത് കസ്റ്റംസ് വിശ്വാസത്തിലെടുത്തിട്ടില്ല.\nയുഎഇ കോണ്‍സുലേറ്റിലെ ആര്‍ക്കൊക്കെ സ്വര്‍ണക്കടത്തിന് പിന്നില് ബന്ധമുണ്ടെന്ന് അറിയാന് സ്വപ്നയെയും സന്ദീപിനെയും കസ്റ്റഡിയില് കിട്ടിയാല് മാത്രമെ സാധിക്കുകയുള്ളുവെന്നാണ് അന്വേഷണ സംഘത്തിന്റെ നിഗമനം.\nഐഎഎസ് ഐപിഎസ് തലത്തില് ഉള്ള ഉദ്യോഗസ്ഥരുമായി സ്വപ്നക്ക് ബന്ധമുണ്ടെന്ന് സ്ഥിരീകരിച്ച സാഹചര്യത്തില് കേരള പോലീസിന്റെ സഹായം കൂടാതെയാണ് കസ്റ്റംസും കേന്ദ്ര ഏജന്‍സികളും ഇതേകുറിച്ച് അന്വേഷണം നടത്തുന്നത്. കേസ് ഉടന് തന്നെ സിബിഐക്ക് കൈമാറാനുള്ള നടപടിക്രമങ്ങള് നടക്കുകയാണ്.\nരാജ്യസുരക്ഷയെ ബാധിക്കുന്ന കേസായതിനാല് കേന്ദ്ര ആഭ്യന്തരമന്ത്രാലയം വളരെ ഗൗരവത്തോടെയാണ് നോക്കി ക്കാണുന്നത്. യുഎഇയും ഈ സംഭവത്തെ അതീവ ഗൗരവത്തോടെയാണ് വീക്ഷിക്കുന്നത്. കള്ളക്കടത്ത് വഴി തീവ്രവാദ സംഘങ്ങള്‍ക്ക് പണം ലഭിച്ചിട്ടുണ്ടൊ എന്നീ കാര്യങ്ങള് അറിയാനാണ് യുഎഇയും ശ്രമിക്കുന്നത്.


യൂറോപ്പയിൽ ആഴ്‌സണലിന് മികച്ച ജയം | Fanport | Europa League News Malayalam\nഗാൽറ്റിയർ പരിശീലക സ്ഥാനം ഒഴിഞ്ഞു, ഇനി പി എസ് ജിയിലേക്ക്\nഗണ്ണേഴ്സ് ടീം ശക്തമാക്കുന്നു, അമേരിക്കൻ ഗോൾ കീപ്പർ ആഴ്സണലിൽ\nമാൾഡിനിയുടെ കരാർ മിലാൻ പുതുക്കും\nറുതുരാജിന് പരിക്കായിരുന്നു, അതിനാൽ തന്നെ എല്ലാവരും ബാറ്റിംഗ് ഓര്‍ഡറിൽ ഒരു സ്ഥാനം മുന്നോട്ട് ഇറങ്ങി…\nHome Football Europa League യൂറോപ്പയിൽ ആഴ്‌സണലിന് മികച്ച ജയം\nയൂറോപ്പയിൽ ആഴ്‌സണലിന് മികച്ച ജയം\nOctober 5, 2018 - 12:35 AM\nയൂറോപ്പ ലീഗിൽ ആഴ്‌സണലിന് ഉജ്ജ്വല ജയം. ഇന്ന് നടന്ന മത്സരത്തിൽ ഖാരബാഗിനെയാണ് ആഴ്‌സണൽ ഏകപക്ഷീയമായ മൂന്ന് ഗോളുകൾക്ക് തോല്പിച്ചത്. ആഴ്സണലിന് വേണ്ടി സോക്രട്ടീസ്, എമിലെ സ്മിത്ത് റോവേ, ഗുൺഡോസി എന്നിവരാണ് ഗോളുകൾ നേടിയത്. മൂന്ന് പേരുടെയും ആഴ്‌സണലിന് വേണ്ടിയുള്ള ആദ്യ ഗോളുകളായിരുന്നു ഇന്നത്തെ മത്സരത്തിൽ പിറന്നത്.\nഖാരബാഗിന്റെ ഗ്രൗണ്ടിൽ ആഴ്‌സണലിന് മികച്ച തുടക്കമാണ് ലഭിച്ചത്. മത്സരം തുടങ്ങി നാലാം മിനുട്ടിൽ തന്നെ ആഴ്‌സണൽ മുൻപിലെത്തി. സോക്രട്ടീസ് ആണ് ആഴ്‌സണലിന്റെ ഗോൾ നേടിയത്. തുടർന്നും ഇരു കൂട്ടരും നിരവധി അവസരങ്ങൾ സൃഷ്ടിച്ചെങ്കിലും ആദ്യ പകുതിയിൽ ഗോളൊന്നും പിറന്നില്ല. ആഴ്‌സണൽ ഗോൾ പോസ്റ്റിനു മുൻപിൽ ബെർഡ് ലെനോയുടെ മികച്ച രക്ഷപെടുത്തൽ പലപ്പോഴും ആഴ്‌സണലിന്റെ തുണക്കെത്തി.\nതുടർന്ന് രണ്ടാം പകുതിയിലാണ് ആഴ്‌സണൽ രണ്ടാമത്തെ ഗോൾ നേടിയത്. ഇത്തവണ ഗോൾ നേടിയത് യുവതാരം എമിലെ സ്മിത്ത് ആയിരുന്നു. 18കാരനായ എമിലെ സ്മിത്തിന്റെ ഗോൾ ഇവോബിയുടെ പാസിൽ നിന്നായിരുന്നു. അധികം താമസിയാതെ ഗുൺഡോസിയുടെ ഗോളിലൂടെ ആഴ്‌സണൽ മത്സരത്തിൽ ജയം ഉറപ്പിച്ചു. ലകാസറ്റെയുടെ പാസിൽ നിന്നായിരുന്നു ഗുൺഡോസിയുടെ ആദ്യ ഗോൾ.\nഗ്രൂപ്പിൽ രണ്ടു മത്സരങ്ങളും ജയിച്ച ആഴ്‌സണൽ ആണ് ഒന്നാം സ്ഥാനത്ത്. രണ്ടു മത്സരങ്ങളും തോറ്റ ഖാരബാഗ് അവസാന സ്ഥാനത്താണ്.\nPrevious articleU-16 ഏഷ്യാകപ്പ്; ദക്ഷിണ കൊറിയയെയും അട്ടിമറിച്ച് താജികിസ്താൻ ഫൈനലിൽ\nNext articleരണ്ടാം പകുതിയിൽ വമ്പൻ തിരിച്ചു വരവ് നടത്തി മിലാൻ


Actors Sathyan,Prem Nazeer,Madhu,Adoor Bhasi,Bahadoor,PJ Antony,Kambissery Karunakaran,Sheela,Sukumari,TR Omana,Indira Thampi,Santha Devi,GK Pillai,Benny (Distributor),Ramesh,Master Sajith\nSingers B Vasantha,KJ Yesudas,P Susheela\nBanner Supriya Films\nCamera P Bhaskara Rao\nDesign VM Balan,Pushpan\nDate of Release 15/9/1967\nEzhu Sundara G Devarajan Vayalar Ramavarma P Susheela Mohanam\nKarutha Chakravaalamathilukal G Devarajan Vayalar Ramavarma P Susheela,Chorus Sudha Saveri\nOridathu Jananam G Devarajan Vayalar Ramavarma KJ Yesudas Natabhairavi\nThekkumkooradiyaathi G Devarajan Vayalar Ramavarma B Vasantha Punnagavaraali\nUdayagiri Chuvannu G Devarajan Vayalar Ramavarma P Susheela Khamas\nശ്രീ എ.വിൻസന്റു് സംവിധാനം ചെയ്ത ഈ ചിത്രത്തില് സത്യൻ, പ്രേംനസീര്, മധു, ഷീല, ഇന്ദിരാ തമ്പി, സുകുമാരി, പി.ജെ. ആന്റണി, അടൂര് ഭാസി, ബഹദൂര്,കാമ്പിശ്ശേരി കരുണാകരന്,ജി.കെ.പിള്ള, ടി.ആർ. ഓമന എന്നിവരാണു് അഭിനയിച്ചതു്.\nആലപ്പുഴ എക്സല് പ്രൊഡൿഷൻസാണു് അശ്വമേധം കേരളത്തില് വിതരണം നടത്തിയതു്.15-9-1967- ൽ വിവിധ സിനിമാശാലകളില് ഈ ചിത്രം പ്രദര്‍ശനം ആരംഭിച്ചു.\nനെറ്റി നിറയെ ഭസ്മവും, കഴുത്തില് രുദ്രാക്ഷവും, ചുണ്ടില് ഭഗവാന്റെ നാമവും, അവിരാമമായ സന്താനോല്‍പ്പാദന പ്രവര്‍ത്തനവുമായി കഴിയുന്ന കേശവസ്വാമിയുടേയും ഭാര്യ ലക്ഷ്മിയുടേയും മൂത്ത മകളാണു് സരോജ. ലക്ഷ്മിയമ്മ ഒന്‍പതു പ്രസവിച്ചെങ്കിലും നിലവിലുള്ളതു് നാലു പെണ്ണും രണ്ടാണും മാത്രമാണു്. പത്താമത്തേതു് ഗർഭത്തിലിരിക്കുന്ന ചുറ്റുപാടിലാണു് മകള് സരോജവും മോഹനനും പ്രേമബദ്ധരായതു്.\nനല്ല സ്വത്തും പ്രതാപവുമുള്ള ഒരു തറവാട്ടിലെ ഏക പുത്രനാണു് മോഹനന്. കേശവസ്വാമിക്കു് സ്വത്തില്ല. മൂത്തമകന് സദാനന്ദന് ബോംബെയിലെവിടെയോ ജോലിചെയ്തു അയയ്ക്കുന്ന കാശുകൊണ്ടാണു് ദരിദ്രമായ ആ കുടുംബം ജീവിച്ചു പോരുന്നതു്. മോഹനന്റെ മാതാപിതാക്കള്‍ക്കു് കേശവസ്വാമിയുമായുള്ള ബന്ധം തീരെ ഇഷ്ടപ്പെട്ടില്ല.പക്ഷെ മോഹനന് താനാശിക്കുന്ന പെണ്ണിനെത്തന്നെ കെട്ടുമെന്നു് ഉഗ്രശപഥം ചെയ്തു.അവളുടെ സ്വത്തോ, ശരീരസൗന്ദര്യം പോലുമോ അവനു പ്രശ്നമല്ല.അവന്റേതു് ദിവ്യമായ പ്രേമമാണത്രേ! തറവാട്ടുസ്വത്തില്‍നിന്നും കാല് കാശിന്റെ വകപോലും അവനു കൊടുക്കുകയില്ലെന്നു് അച്ഛന് താക്കീതുചെയ്തു. പക്ഷെ മോഹനന് വഴിപ്പെടാന് തയ്യാറായില്ല.എന്നുതന്നെയല്ല സരോജവുമായുള്ള വിവാഹം നിശ്ചയിച്ചു ക്ഷണക്കത്തുപോലും സ്വന്തം പേരുവെച്ചു് അച്ചടിപ്പിച്ചു. അച്ഛനും അമ്മയും അനുകൂലിക്കുവാന് നിര്‍ബ്ബന്ധിതരായി. രണ്ടു കുടുംബങ്ങളിലും ആഹ്ലാദം തിരതല്ലി.\nവിവാഹദിവസത്തിനു് ഇനി ഏഴു ദിവസങ്ങളേ ബാക്കിയുള്ളൂ. അപ്പോഴാണു് ചായയും കാപ്പിയും കുടിക്കാത്ത,പാലു മാത്രമേ കുടിക്കൂ എന്നു നിര്‍ബ്ബന്ധമുള്ള പുകവലിക്കാത്ത ഒരു ഹെല്‍ത്തുവിസിറ്റര് സരോജത്തിന്റെ വീട്ടിലേക്കു കടന്നുചെന്നതു്. ആ നിര്‍വ്വികാരബ്രഹ്മം ഒരു വാര്‍ത്ത പറഞ്ഞു. 'സരോജത്തിനു കുഷ്ഠരോഗമുണ്ടു്'. പ്രപഞ്ചമാകെ തന്റെ മുമ്പില് പൂക്കുലപോലെ വിറയ്ക്കുന്നതായി സരോജത്തിനു തോന്നി. അവള് അടിമുടി ഞെട്ടിപ്പോയി. മഞ്ഞുവെള്ളത്തില് വിടർന്നുവരുന്ന റോസാപ്പൂവുപോലുള്ള ആ പെൺകിടാവിനു് കുഷ്ഠരോഗമുണ്ടെന്നുള്ളതു് ഉഗ്രസത്യമായിരുന്നു.അവളുടെ വിവാഹം മുടങ്ങി. വീട്ടില് സന്താപത്തിന്റെ കരിനിഴല് വീശി.സ്വമനസ്സാലെ ചികിത്സാർത്ഥം ലെപ്രസി സാനിട്ടോറിയത്തിലേക്കു് പോകുവാന് സരോജം തയ്യാറെടുത്തു.\nമോഹനന് വിഷാദ നിമഗ്നനായി. കല്യാണപ്പന്തലില് ഉടുക്കുവാന് പുടവയുമായി ബോംബെയില്‍നിന്നെത്തിയ സഹോദരന് മിഴിച്ചുനിന്നു. കേശവസ്വാമി ക്രിയകളും മന്ത്രവാദങ്ങളും തുടങ്ങി. സഹായത്തിനു് നിത്യസന്ദര്‍ശകനായ മന്ത്രവാദിയും കൂടി.\nതികച്ചും വ്യത്യസ്തമായ ഒരു ലോകത്തേക്കാണു് സരോജം കടന്നുചെന്നതു്. കറുത്ത ചക്രവാളമതിലുകളാല് ചുറ്റപ്പെട്ട കാരാഗൃഹമാണു് ഈ ഭൂമിയെന്നവള്‍ക്കു മനസ്സിലായി. പക്ഷെ ആ കാരാഗൃഹത്തിലും ഒരാശാകിരണം ഉദിച്ചു നിന്നിരുന്നു. സാനിട്ടോറിയത്തിലെ ഡോക്ടറായ തോമസ്. ശാസ്ത്രബോധമുള്ള ആ മനുഷ്യന് കുഷ്ഠരോഗത്തിനെതിരായി വിട്ടുവീഴ്ചയില്ലാത്ത സമരം പ്രഖ്യാപിച്ചിട്ടുള്ള ആളാണു്. പക്ഷെ ഡോക്ടറുടെ ഭാര്യ ഗേളിക്കു രോഗികളെ പുച്ഛമാണു്. ഒരു സൊസൈറ്റിലേഡിയായ ഭാര്യ കാരണം നല്ലവനായ ഡോക്ടര്‍ക്കു് വീട്ടില് സ്വൈര്യമില്ലാതായി.\nകുഷ്ഠരോഗികളുടെ മനോഭാവവും ഡോക്ടര്‍ക്കെതിരായിരുന്നു.രോഗം ഭേദമാവുകയില്ലെന്നാണു് അവരുടെ വിശ്വാസം. തങ്ങളോടുള്ള സ്നേഹംകൊണ്ടല്ല മറ്റുള്ളവര്‍ക്കു രോഗം പകരാതിരിക്കുവാനാണു് സാനിട്ടോറിയത്തിന്റെ മതില്‍ക്കെട്ടുകള്‍ക്കുള്ളില് ഇട്ടിരിക്കുന്നതെന്നാണു് അവരുടെ വിശ്വാസം. അവരുടെ നേതാവാണു് ഗോവിന്ദന്. രോഗികളുടെ വിശ്വാസം ഡോക്ടറെ കയ്യേറ്റം ചെയ്യുന്നതില്‍വരെ അവരെ എത്തിച്ചു. എങ്കില്‍ക്കൂടി ഗോവിന്ദന്റെ അറയ്ക്കുന്ന രൂപത്തിനുള്ളിലും മൃദുലമായ ഒരു ഹൃദയമുണ്ടായിരുന്നു. വിദഗ്ദ്ധനായ ഡോക്ടര്‍ക്കു് അതു മനസ്സിലാക്കുവാന് കഴിഞ്ഞില്ല. പക്ഷെ സരോജം അതു കണ്ടുപിടിച്ചു.\nമാസം ആറു കഴിഞ്ഞു. ലക്ഷ്മിയമ്മ പൂര്‍ണ്ണഗർഭിണിയായി.ദൈവം തരുന്നതു രണ്ടു കയ്യും നീട്ടി വാങ്ങിക്കുവാന് നില്‍ക്കുകയാണു് കേശവസ്വാമി. സദാനന്ദന് ഈ സമയത്താണു് ബോംബെയിലുള്ള തന്റെ ഒരു കൂട്ടുകാരനെക്കൊണ്ടു് രണ്ടാമത്തെ അനുജത്തിയെ കല്യാണം കഴിപ്പിക്കുവാന് നിശ്ചയിച്ചതു്.സ്വാഭാവികമായും കുഷ്ഠരോഗിയായ ഒരു സഹോദരി തനിക്കുണ്ടെന്നു പറയാതിരിക്കുവാന് അയാള് ശ്രദ്ധിച്ചു.\nഡോക്ടറുടെ വിദഗ്ദ്ധമായ ചികിത്സകൊണ്ടു് സരോജത്തിന്റെ രോഗം നിശ്ശേഷം ഭേദപ്പെട്ടു. അവള് അത്യാഹ്ലാദം കൊണ്ടു ശ്വാസം മുട്ടി.അവളുടെ കാമുകന് ഇന്നും അവളെ ഓര്‍ത്തു് നിരാശനായി കഴിയുകയാണു്. സരോജം വീട്ടിലേക്കു് ഓടിയെത്തി. ആ പാവപ്പെട്ട പെണ്‍കിടാവു് തന്റെ രോഗം ഭേദമായി എന്നു് സന്തോഷപൂര്‍വ്വം വിളിച്ചുപറഞ്ഞു. അവിടെ അനുജത്തിയുടെ വിവാഹത്തിനുള്ള ഒരുക്കങ്ങള് നടക്കുകയാണു്. സഹോദരനായ സദാനന്ദന് തിരിഞ്ഞുനിന്നു. കേശവസ്വാമി നെറ്റി ചുളിച്ചു.ആരും, സരോജം രോഗവിമുക്തയാണെന്നുള്ള സത്യം വിശ്വസിക്കുവാന് തയ്യാറായില്ല. ഗര്‍ഭിണിയായ ലക്ഷ്മിയമ്മ മാത്രം വിമ്മിപ്പൊട്ടിക്കരഞ്ഞു. ആ കരച്ചില് എന്നന്നേക്കുമായി അവസാനിക്കുകയും ചെയ്തു.\nവീട്ടില് നിന്നും അടിച്ചിറക്കപ്പെട്ട സരോജം പതറിപ്പോയി. തന്റെ ജീവിതസർവ്വസ്വമായ കാമുകന്റെ അടുത്തേക്കു് അവള് ഓടി. അവരുടെ പ്രേമം പരിശുദ്ധവും ദിവ്യവുമാണല്ലൊ. പക്ഷെ മോഹനനൊരു സംശയം. കുഷ്ഠം ഭേദപ്പെടുത്താവുന്ന രോഗമാണോ?ഡോക്ടര് തീര്‍ത്തുപറഞ്ഞിട്ടും മോഹനന് സരോജത്തിനെ സ്വീകരിക്കുവാന് തയ്യാറായില്ല.\nസംഭവഗതികള് സരോജത്തെ ഒരു യോഗിനിയുടെ ശാലീനതയിലേക്കു തള്ളിവിട്ടു. വീട്ടില്‍നിന്നും പുറത്താക്കപ്പെട്ട, കാമുകനാല് ത്യജിക്കപ്പെട്ട ആ പാവം,ഡോക്ടറുടെ അടുത്തെത്തി.സരോജം തന്റെ ഭാവിജീവിതം ആ സാനിട്ടോറിയത്തിലെ പ്രവര്‍ത്തനങ്ങള്‍ക്കുവേണ്ടി ഉഴിഞ്ഞുവെയ്ക്കുവാനുള്ള തീരുമാനത്തില് എത്തിച്ചേര്‍ന്നു.\nPoster Firoz,B Vijayakumar,anoopadoor\nLyrics Contributors Jayashree,Sreedevi,Susie\nVideo Contributors Jayalakshmi Ravindranath,Kalyani,anoopadoor,manoj\nThis page was generated on March 2, 2021, 12:57 pm IST |


കുറിഞ്ഞി ഓണ്‍ലൈന്: കാലത്തില് നിന്നു കാതങ്ങള്‍ക്കകലെ\n(1993 മെയ് 16-ന്റെ മാതൃഭൂമി (Mathrubhumi) വാരാന്തപ്പതിപ്പില് പ്രസിദ്ധീകരിച്ച ഫീച്ചര്)\nപത്താംതരം പാസ്സായ രണ്ടേരണ്ടു പേര്; പഞ്ചായത്തിലാകെ ഒരേയൊരു കക്കൂസ്! കേരളീയത കണികാണാത്ത ഒരു കേരളഗ്രാമത്തിലൂടെ....\nക്ഷേത്രഗണിത ആകൃതിയില് ചെങ്കുത്തായ മലനിരകള്. മലഞ്ചെരുവുകളില് ചിതറിക്കിടക്കുന്ന ഗോതമ്പുവയലുകളു (wheat fields)ടെ ചതുരങ്ങള്. ഇടയ്ക്കിടെ മഞ്ഞപ്പൂക്കള് നിറഞ്ഞ കടുകുപാടങ്ങള്. അവിടവിടെ പേരറിയാത്ത വിചിത്രപുഷ്പങ്ങള്. ശൈത്യത്തിന്റെ കാഠിന്യമാര്‍ന്ന സാന്നിധ്യം. അതു വകവെയ്ക്കാതെ അലസമായി മേഞ്ഞുനടക്കുന്ന കോവര്‍കഴുതകള്. അവയ്ക്കിടയിലൂടെ കമ്പിളിപുതച്ച് കൂനിക്കൂടി നീങ്ങുന്ന കുറേ മനുഷ്യര്-ആകാശത്തേക്കു തുറന്നുവെച്ച പ്രകൃതിയുടെ ഹൃദയത്തില് ഇതാ, ഒരു ഗ്രാമം! കേരളത്തില് ഇങ്ങനെയൊരു ഗ്രാമമോ? അതെ, കേരളീയത തൊട്ടുകുളിക്കാത്ത കേരളഗ്രാമമാണ് വട്ടവട (Vattavada).\nമൂന്നാറില് (Munnar) നിന്ന് 52 കിലോമീറ്റര് കിഴക്കോട്ടു യാത്ര ചെയ്യുക. ആകാശച്ചെരുവില് നെടുനീളെ വിതറിയിട്ടിരിക്കുന്ന തേയിലത്തോട്ടങ്ങള്‍ക്കിടയിലൂടെ നീങ്ങുമ്പോള്, ദുര്‍ഘടമായ പാതയിലെ പൊടിയില് കണ്ണുതുറക്കാന് വിഷമം തോന്നിയാലും, രണ്ടു കണ്ണുകള്‍കൊണ്ടു മാത്രം ഉള്‍ക്കൊള്ളാനാവാത്ത പ്രകൃതിയുടെ ചാരുതയാണ് ചുറ്റും. പശ്ചിമഘട്ടത്തിലെ ചേതോഹരമായ സമൃദ്ധിയുടെ സാന്നിധ്യങ്ങള്‍ക്കു നടുവിലൂടെ, കുറിഞ്ഞിപൂക്കുന്ന മലഞ്ചെരുവുകളാണ് ചുറ്റിനും എന്ന പ്രലോഭനീയമായ അറിവില്, മാട്ടുപ്പെട്ടി (Mattupetty) പിന്നിട്ട്, ചെണ്ടുപുരകൂടി, യെല്ലപ്പെട്ടി കഴിഞ്ഞ് കേരള (Kerala)-തമിഴ്‌നാട് (Tamil Nadu) അതിര്‍ത്തിയിലൂടെ വട്ടവട എത്താം.\nനമ്മളില് നിന്നും കാലത്തില് നിന്നും കാതങ്ങള്‍ക്കകലെ, അജ്ഞതയാല് ആവരണമിട്ട ഒരത്ഭുതമായി വട്ടവട ഗ്രാമം. ഈ ഗ്രാമത്തിലേക്ക് ആദ്യം യാത്രചെയ്യാനൊരുങ്ങുന്ന ഒരാള്‍ക്ക് ലഭിക്കുന്ന വിവരങ്ങള് പരസ്പരവിരുദ്ധങ്ങളാവാം. അടിമാലി (Adimali)യില് നിന്ന് ഒരാള് പറഞ്ഞത്, ബസ്സിറങ്ങി 20 കിലോമീറ്റര് നടന്നാലേ വട്ടവട എത്തൂ എന്നാണ്. മറയൂരില് (Marayur) നിന്ന് അറിഞ്ഞത്, കഞ്ചാവ് ചെടികള്‍ക്കിടയില് പടര്‍ന്നു കിടക്കുന്ന ഒരു വനപ്രദേശമാണ് ഇത് എന്നാണ്. സംശയകരമായി ഒരാളവിടെ എത്തിയാല് മടങ്ങിപ്പോരാന് വിഷമമാണത്രേ! മൂന്നാറില് രാത്രിതാപനില മൈനസ് നാല് ഡിഗ്രി ആയിരിക്കുമ്പോള് വട്ടവടയില് അത് മൈനസ് പത്തു ഡിഗ്രി ആയിരിക്കുമെന്നാണ് മറ്റൊരാള് പറഞ്ഞത്.\nഈ പ്രസ്താവനയിലടങ്ങിയിരിക്കുന്ന അതിശയോക്തി നീക്കംചെയ്താലും ഇതില് അല്‍പ്പം വാസ്തവമുണ്ട്. തണുപ്പിന്റെ ശക്തികൊണ്ട് സമയത്ത് നെല്ലു (rice) വിളയാത്ത പ്രദേശമാണ് വട്ടവട. ഇവിടെ വയലുകളില് നെല്‍ച്ചെടികള് കതിരിടാന് പത്തുമാസം വേണം; വാഴ (banana tree) കുലയ്ക്കാന് മൂന്നു വര്‍ഷവും! അതിശൈത്യത്തില് മനുഷ്യന് മാത്രം അകാലത്തില് വാര്‍ധക്യം ബാധിച്ച് അകാലത്തില് മരിക്കുന്നു. പോഷകാഹാരക്കുറവിലും തണുപ്പിലും പൊരിഞ്ഞുപൊട്ടിയ മുഖങ്ങളുമായി കുറെ കുട്ടികള്. അവരുടെ മിഴികളില് ക്ഷീണത്തിന്റെയും തണുപ്പിന്റെയും വിളര്‍ച്ച.\nകാലത്തിലൂടെ പിന്നോട്ടു യാത്ര ചെയ്തെത്താവുന്ന സ്ഥലങ്ങളിലൊന്നാണ് വട്ടവട. ഇതൊരു ഒറ്റപ്പെട്ട ലോകമാണ്. ഒരു ഗോത്രവര്‍ഗ്ഗ സമൂഹത്തിന്റെ എല്ലാ ലക്ഷണങ്ങളും പേറുന്ന അന്തരീക്ഷം. അമ്പതുവര്‍ഷം മുമ്പത്തെ ഒരു തമിഴ്ഗ്രാമത്തില് വന്നിറങ്ങിയ പ്രതീതി.\nകല്ലുപാകിയ ഇടുങ്ങിയ വൃത്തിഹീനമായ തെരുവിനിരുവശവും അട്ടിയടുങ്ങിയ പൊക്കം കുറഞ്ഞ വീടുകള്. എല്ലാവരും ഇറങ്ങുന്നത് തെരുവിലേക്കാണ്. അസാധാരണമായ തിരക്കാണ് വട്ടവടയുടെ പ്രധാന കേന്ദ്രമായ കോവിലൂര് (Kovilur) എന്ന സ്ഥലത്തനുഭവപ്പെടുന്നത്. തിക്കും തിരക്കും കോലാഹലവും. നിശബ്ധതയെ സ്നേഹിക്കുകയും ഉപാസിക്കുകയും ചെയ്യുന്നത് ഒരേയൊരു വര്‍ഗ്ഗം മാത്രം-കോവര് കഴുതകള് (mules)!\nവീടുകള് ചേര്‍ത്തുവെച്ചുണ്ടാക്കിയ കോളനിയുടെ ഇത്തിരി വട്ടം കഴിഞ്ഞാല് മലഞ്ചെരുവുകളും കൃഷിയിടങ്ങളും മാത്രം. വീടുകളെല്ലാം ഇവിടെ ഒരിടത്തു കേന്ദ്രീകരിച്ചിരിക്കുന്നു. കോലാഹലങ്ങള്‍ക്കിടയിലൂടെ ഒരു ഘോഷയാത്ര. ഗ്രാമം മുഴുവന്, മുന്നിലായി പോകുന്ന മഞ്ചലിനുപിന്നില് മെല്ലെ നീങ്ങുന്നു. ഒരു മരണം നടന്നിരിക്കുന്നു.അലങ്കരിച്ച മഞ്ചലില് ശവത്തെ നേരെ ഇരുത്തിയിരിക്കുന്നു. വിചിത്രമായ ഒരു സംഗീതോപകരണത്തിന്റെ നാദം, നിശ്ശബ്ദതയില്‍നിന്നുയരുന്ന ഞാണൊലികള് പോലെ മുറുകിക്കേള്‍ക്കാം.സുഖമില്ലാതെ കിടന്ന ഒരു പെണ്‍കുട്ടിയാണ് മരിച്ചത്. മരണകാരണം തിരക്കിയാല്, അവരുടെ വിശദീകരണം നമുക്ക് മനസിലായില്ല എന്നുവരാം. കാരണം, അതവര്‍ക്ക് അറിയില്ല. അജ്ഞാതരോഗങ്ങള് തുടരെ പ്രത്യക്ഷപ്പെടുന്ന ലോകമാണ് വട്ടവട. അപ്രതീക്ഷിതമായി പലരും ഇവിടെ മരിക്കുന്നു.\nഒരു പ്രൈമറി ഹെല്‍ത്ത് സെന്ററിലെത്താന് അമ്പത്തിരണ്ടു കിലോമീറ്റര് താണ്ടി മൂന്നാറിലെത്തണമെങ്കില്, അത്തരമൊരു സ്ഥലത്ത് അജ്ഞാതരോഗങ്ങള് പ്രത്യക്ഷപ്പെടുന്നതിന്റെ കാരണമറിയാന് എളുപ്പമാണല്ലോ! ചടങ്ങുകള്‍ക്കുശേഷം പടക്കങ്ങള് പൊട്ടുന്നു. ഒരാത്മാവിന്റെ അന്ത്യയാത്ര വട്ടവട നിവാസികള് ശബ്ദമുഖരിതമായി ആഘോഷിക്കുകയാണ്.\n'കുതിര'യെന്നാണ് കോവര്‍കഴുതയെ വട്ടവടക്കാര് വിളിക്കുന്നത്. ഒരു യഥാര്‍ത്ഥ കുതിരയില് നിന്ന് കോവര്‍കഴുതയിലേക്കുള്ള പരിണാമദൈഘ്യം തന്നെയാണ്, പരിഷ്കാരങ്ങളുമായി വട്ടവടക്കാര്‍ക്കുള്ള യഥാര്‍ത്ഥ അകലം!\nപൊടിനിറഞ്ഞ ദുര്‍ഘടമായ പാതകള് താണ്ടി മൂന്നാറില് നിന്ന് പകല് സമയത്തെത്തുന്ന രണ്ടു പ്രൈവറ്റ് ബസ്സുകള് വട്ടവടയെ പുറംലോകവുമായി ബന്ധപ്പെടുത്തുന്നു. ഇവിടെ പഞ്ചായത്ത് ഓഫീസുണ്ട്. വില്ലേജ് ഓഫീസും കൃഷിഭവനുമുണ്ട്. എങ്കിലും അവയൊക്കെ അറിയപ്പെടാത്ത പുറംലോകത്തു നിന്നു വട്ടവടയില് കുടിയേറിയതെന്ന ഒരു പരിവേഷത്തോടെ ജനങ്ങള്‍ക്ക് പരസ്പരം ബന്ധപ്പെടാനുള്ള താവളങ്ങള് മാത്രം.\n1508 കുടുംബങ്ങളുള്ള വട്ടവട പഞ്ചായത്തില് എസ് എസ് എല് സി വിദ്യാഭ്യാസം നേടിയ രണ്ടുപേരാണുള്ളത്. പഞ്ചായത്തിലെ ഒരേയൊരു കക്കൂസ് കോവിലൂരിലെ കൃഷിഭവനിലും! പട്ടികജാതിയില്‍പെട്ട മലയര് (Malayar) എന്ന വിഭാഗമാണ് വട്ടവട പഞ്ചായത്തില് കൂടുതല്. നായാടി (Nayadi), മുതുവര് (Mudugar) എന്നീ ആദിവാസി വിഭാഗങ്ങളുമുണ്ട്.\nതണുപ്പുറഞ്ഞുകൂടിയിരിക്കുന്ന മലഞ്ചെരുവുകളില് നെല്ലോ വാഴയോ ഒന്നും സമയത്തു വിളവുനല്‍കാത്തതുകൊണ്ട് സൂചിഗോതമ്പും വെളുത്തുള്ളിയും ബീന്‍സും കാബേജും കടുകും ഒക്കെ കൃഷിചെയ്യുന്നു. ഡിസംബറിലെ കഠിനശൈത്യത്തില് ഗോതമ്പിനായി പാടങ്ങള് ഒരുക്കുന്നു. വളമോ വെള്ളമോ ഒന്നും സമൃദ്ധമായ മണ്ണിന് ആവശ്യമില്ല. മാര്‍ച്ചുമാസത്തില് ഗോതമ്പിന്റെ വിളവെടുത്തുകഴിഞ്ഞാല് വട്ടവടക്കാരുടെ പ്രധാന വരുമാനമാര്‍ഗമായ വെളുത്തുള്ളി (garlic) കൃഷിക്കായി പാടങ്ങള് ഒരുങ്ങുകയായി. കേരളത്തില് വെളുത്തുള്ളി കൃഷിയുള്ള ഏകസ്ഥലമാണ് വട്ടവട. ഇടയ്ക്കിടെ കടുകുവയലുകളില്, മഞ്ഞപ്പൂക്കളുടെ ചേതോഹരമായ ഉടയാടകള് പ്രത്യക്ഷപ്പെടുന്നു.\n6785 ഹെക്ടര് വസ്തീര്‍ണമുള്ള ഈ പഞ്ചായത്തിന്റെ 75 ശതമാനവും വനപ്രദേശമാണ്. തമിഴ്‌നാട് അതിര്‍ത്തിയിലുള്ള 1647 ഹെക്ടര് സ്ഥലമാണ് കൃഷിഭൂമി. കേരളത്തിലെ ആധുനിക കാര്‍ഷികശാസ്ത്രവും പഠിച്ച് വട്ടവട എത്തുന്ന ഒരു കാര്‍ഷികോദ്യോഗസ്ഥന് ഇവിടം ഒരു വെല്ലുവിളിയാണ്. താന് പഠിച്ചതൊന്നും പ്രയോഗിക്കാനാവാത്ത പ്രതിസന്ധി. ഗ്രാമീണര് ചെയ്യുന്ന, തികച്ചും അപരിചിതമായ കൃഷിരീതികളില് നിന്ന് അയാള് പഠിച്ചുതുടങ്ങണം, പുതിയൊരു കൃഷിരീതി.\nപഞ്ചായത്തും ഭരണസമിതിയും പ്രസിഡണ്ടുമൊക്കെ ഉണ്ടെങ്കിലും വഴക്കുകള് തീര്‍ക്കേണ്ടത് മിക്കവാറും ഊരുമൂപ്പന് (Village Chief) ഗണപതിയുടെ ജോലിയാണ്. ഊരുമൂപ്പനും മൂപ്പന് കീഴിലുള്ള 'മന്ത്രി'മാരും പരാതികള് കേട്ട്, കുറ്റം വിശകലനം ചെയ്ത്, ശിക്ഷ വിധിക്കുന്നു. പലപ്പോഴും ഒരു മുന്നറിയിപ്പോ ഉപദേശമോ ഒക്കെയാവും ശിക്ഷ.\nശൈത്യകാലമാണെങ്കില് തെരുവുകള് നേരത്തെ വിജനമാവും. സൂര്യനസ്തമിക്കുന്നതോടെ ഒച്ചയും അനക്കവും തണുപ്പിന്റെ കാഠിന്യത്തോടൊപ്പം അലിഞ്ഞുചേര്‍ന്നില്ലാതാവുന്നു. യാത്രികന് ഒന്നു മുറിക്കു പുറത്തിറങ്ങണമെങ്കില് ആവാം, പക്ഷേ, അസ്ഥിതുളയ്ക്കുന്ന തണുപ്പില് വിറയ്ക്കാതെ കഴിയില്ല. നക്ഷത്രങ്ങള്‍ക്കൊന്നും ഇവിടെ മാറ്റമില്ല. അവ അനന്തമായ കാലത്തിനപ്പുറം നിന്നു കണ്ണുചിമ്മുന്നു. ഗോതമ്പുവയലുകളില് കാറ്റ് നിമിഷനേരം ഇരുട്ടില് നിശബ്ദത പാലിക്കുന്നു. ഒരു രാപ്പാടിയുടെ വിലാപം രാത്രിയുടെ നിശ്ശബ്ദതയിലേക്ക് ആണ്ടിറങ്ങുന്നു. അകലെ ബോഡിനായ്ക്കന്നൂര് ചുരത്തിലൂടെ കാറ്റ് ഞെരുങ്ങി കടന്നുപോവുകയാണ്....\nഅതിരാവിലെ മൂന്നാറിലേക്ക് ഒരു ബസുണ്ട്. പുറംലോകത്തേക്കു പോകാനുള്ള തയ്യാറെടുപ്പിന്റെ ഭാഗമായി അത് ഉച്ചത്തില് ഹോണ് മുഴക്കുന്നു. ബസ്സിനരികില് തീ കത്തിക്കുകയാണ്; രാത്രിയിലെ തണുപ്പില് ഉറഞ്ഞുപോയ യന്ത്രഭാഗങ്ങളിലെ ഓയില് ചൂടാക്കി ബസ്സിന് ജീവന് വെപ്പിക്കുകയാണ്.\nവിണ്ടുകീറിയ മുഖങ്ങളുള്ള കുട്ടികളെ ചേലയില് പൊതിഞ്ഞ്, ബോഡിനായ്ക്കന്നൂരിനും യെല്ലപ്പെട്ടിക്കും പോകാനുള്ള യാത്രികര് ബസ്സില് ഇരുപ്പുറപ്പിച്ചിരിക്കുന്നു. അവരുടെ കരുവാളിച്ച മുഖങ്ങളില് നിഷ്കളങ്കതയുടെ പുലരി പ്രതിഫലിക്കുന്നു. അടുത്തിരിക്കുന്നവരോട് തികച്ചും ഗ്രാമീണമായ തമിഴില് യാത്രക്കാര് നിര്‍ത്താതെ ഉച്ചത്തില് സംസാരിച്ചുകൊണ്ടിരിക്കുന്നു.\nബസ്സ് നീങ്ങുകയാണ്, കാലത്തിന്റെ കാതങ്ങള്‍ക്കകലെനിന്ന് വര്‍ത്തമാനത്തിന്റെ പുറംലോകത്തേക്ക്......\nPosted by Joseph Antony at 11/05/2006 03:50:00 PM\nവാരാന്തപ്പതിപ്പിലെ ഇന്നലത്തെ ലേഖനം വായിച്ചിരുന്നു. അതില് സൂചിപിച്ച പതിമൂന്ന് വര്‍ഷം മുമ്പെത്തെ ലേഖനം ഇവിടെ പോസ്റ്റ് ചെയ്തത് ഉചിതമായി...\nഇരുപത്തിനാല് വര്‍ഷങ്ങള്‍ക്കുശേഷവും വട്ടവടയുടെ പാരിസ്ഥിതിക ദുര്‍വിധി മാറ്റമില്ലാതെ കൂടുതല് ദുഷ്കരമായിരിക്കുന്നു. മഴ എന്നേ വട്ടവടയെ ഉപേക്ഷിച്ചു കഴിഞ്ഞു നെല്ല്കൃഷി പൂര്‍ണമായി ഇല്ലാതായിരിക്കുന്നു .ഗോതമ്പും റാഗിയും വല്ലോപോഴും ചെയ്തലായി. വട്ടവടയുടെ മലമടക്കുകള് പൂര്‍ണമായി ഗ്രാന്‍ഡിസിന് കീഴടങ്ങിയിരിക്കുന്നു കുടിവെള്ളം പോലും ലഭ്യമല്ലാത്ത സാഹചര്യത്തില് കര്‍ഷകര്.....\nഒരു ജനത കൂട്ട പലായനത്തിന്‍റെ വക്കിലും.....\nഗ്രാന്‍ഡിസ് കൃഷി ഒരു ഗ്രാമത്തെ തന്നെ ഇല്ലാതാക്കിയെന്ന് ചരിത്രം പറയുന്ന കാലം വരുന്നു.\nഇനിയെങ്കിലും നമ്മുടെ സര്‍ക്കാരുകള് കണ്ണ് തുറക്കുമോ.....?


സിപിഒ: ഉദ്യോഗാർഥികൾക്ക് അവസരം നഷ്‌ടപ്പെട്ടില്ല ; മനോരമ വാർത്ത തെറ്റ് | Kerala | Deshabhimani | Saturday Aug 8, 2020\nകെഎപി ഒന്ന്, കെഎപി അഞ്ച് ബറ്റാലിയനിൽ ഉദ്യോഗാർഥികൾക്ക് അവസരം നഷ്‌ടപ്പെട്ടുവെന്ന മനോരമ വാർത്ത തെറ്റ്. സിവിൽ പൊലീസ് ഓഫീസർ റാങ്ക് പട്ടികയുടെ പേരിലുള്ള നുണപ്രചാരണം പൊളിഞ്ഞപ്പോഴാണ് കോടതി കയറിയ പട്ടികയുടെ മറവിൽ മനോരമയുടെ പുതിയ പ്രചാരണം. റാങ്ക് പട്ടികയുടെ ആയുസ് ഒരു ദിവസമെന്ന കണ്ടുപിടിത്തവുമുണ്ട്. യഥാർഥത്തിൽ ഈ രണ്ട് ബറ്റാലിയനിലും ഒരവസരവും നഷ്‌ടപ്പെടാതെ മുഴുവൻ ഒഴിവും റിപ്പോർട്ട് ചെയ്‌തിരുന്നു. എൻജെഡി വഴിയുള്ള നഷ്‌ടം സംഭവിക്കാതിരിക്കാൻ കൂടുതൽ ഒഴിവും റിപ്പോർട്ട് ചെയ്‌തു. മുൻ റാങ്ക് പട്ടികയിലെ ഉദ്യോഗാർഥികൾ നൽകിയ കേസിൽ കോടതി വിധി വന്നതാകട്ടെ ജൂൺ 25നും. അതിനാൽ ഒറ്റ ദിവസ ആയുസെന്നത് പച്ചക്കള്ളം.\nകെഎപി ഒന്ന് ബറ്റാലിയനിൽ 653 പേരുടെയും അഞ്ചിൽ 671 പേരുടെയും ഒഴിവാണ് റിപ്പോർട്ട് ചെയ്‌തത്. ബറ്റാലിയനുകളിൽ ഒഴിവിന് ഏറ്റക്കുറച്ചിലുണ്ടാകും. എറണാകുളം റൂറലും സിറ്റിയുമാണ് കെഎപി ഒന്നിൽ വരിക. ഇടുക്കി, കോട്ടയം ജില്ലയാണ് കെഎപി അഞ്ചിൽ വരിക. ഈ രണ്ട് ബറ്റാലിയനിലെയും ഒഴിവ് അതത് സമയങ്ങളിൽ പിഎസ്‌സിക്ക് റിപ്പോർട്ട് ചെയ്‌തതാണ്. കേസിൽ വിധി വന്നത് 25നാണ്. 26 മുതൽ പിഎസ്‌സി നിയമന ശുപാർശയും അയച്ചു. എൻജെഡി നഷ്‌ടപ്പെടുകയാണെങ്കിൽ അവ നികത്തനായി കെഎപി ഒന്നിന് 94 തസ്‌തികയും കെഎപി അഞ്ചിന് 116 തസ്‌തികയും അധികമായി അനുവദിച്ചിരുന്നു. ഡെപ്യൂട്ടേഷൻ വഴിയുള്ള ഒഴിവാണ് ഇങ്ങനെ നൽകിയത്. അതിനാൽ ഈ ബറ്റാലിയനുകൾക്ക് ഒരു അവസരവും നഷ്‌ടപ്പെടില്ല. കേസുണ്ടെങ്കിലും ഒഴിവുകൾ റിപ്പോർട്ട് ചെയ്യുന്നതിന് തടസ്സമല്ല. അതിനാൽ എല്ലാ ഒഴിവും പൊലീസ് ആസ്ഥാനത്ത്‌നിന്ന് പിഎസ്‌സിക്ക് റിപ്പോർട്ട് ചെയ്‌തിട്ടുണ്ട്. കേസിൽ വിധിവരുംവരെ നിയമനശുപാർശ അയക്കുന്നത് മാറ്റിവയ്‌ക്കും. വിധിവന്നാൽ അയക്കും. കെഎപി ഒന്ന്, അഞ്ച് ബറ്റാലിയനുകളുടെ കാര്യത്തിൽ പിഎസ്‌സി അതിവേഗം നിയമനശുപാർശ അയച്ചു.


ലളിത സുന്ദര പ്രതിഭ കെപിഎസി ലളിത ചമയമഴിച്ച് മടങ്ങി. - Pravasabhumi\nലളിത സുന്ദര പ്രതിഭ കെപിഎസി ലളിത ചമയമഴിച്ച് മടങ്ങി.\nFebruary 23, 2022 February 23, 2022 PB NEWS DESK\nഇന്ത്യൻ സിനിമയിലെ അപൂർവ്വ പ്രതിഭകളിലൊരാളായിരുന്നു കെപിഎസി ലളിത. കാമുകിയും അമ്മയും കുശുമ്പിയായ അയൽക്കാരിയും അധ്യാപികയുമൊക്കെയായി മലയാളത്തെ നീണ്ട അഞ്ച് പതിറ്റാണ്ട് ചിരിപ്പിക്കുകയും ചിന്തിപ്പിക്കുകയും ചെയ്ത അതുല്യ കലാകാരി. 10ാം വയസ്സിൽ നാടകത്തിലൂടെ അഭിനയരംഗത്തേക്ക്. പിന്നീട് മലയാള സിനിമ രംഗത്തേക്ക് എത്തിയ കെപിഎസി വിവിധ ഭാഷകളിലായി 550ലേറെ സിനിമകളിൽ അഭിനയിച്ചു. കടയ്ക്കത്തറൽ വീട്ടിൽ കെ. അനന്തൻ നായരുടെയും, ഭാർഗവി അമ്മയുടെയും മകളായി കായകുളത്താണ് ജനനം. മഹേശ്വരി അമ്മ എന്നായിരുന്നു യഥാർത്ഥ പേര്.\nവളരെ ചെറുപ്പകാലത്തുതന്നെ നൃത്തത്തിലും നാടകത്തിലും മികവ് പുലർത്തിയ ലളിത ഗീതയുടെ ബലി എന്ന നാടകത്തിലൂടെയാണ് അഭിനയത്തിലെത്തിയത്. പിന്നീട് നാടകസംഘമായ കെപിഎസിയിൽ ചേർന്നു. ശേഷം ലളിത എന്ന പേരു സ്വീകരിക്കുകയും പിന്നീട് പേരിനൊപ്പം കെപിഎസി എന്നു കൂടെ ചേർക്കുകയായിരുന്നു നാടകങ്ങളിലൂടെ കലാരംഗത്ത് വ്യക്തിമുദ്ര പതിപ്പിച്ച ലളിത തോപ്പിൽ ഭാസിയുടെ കൂട്ടുകുടുംബം എന്ന ചിത്രത്തിലൂടെ ചലച്ചിത്ര രംഗത്തും തന്റെ നിറസാന്നിധ്യം അറിയിച്ചു. പിന്നീട് അങ്ങോട്ട് നിരവധി സിനിമകളിൽ നടിയായും സഹനടിയായും സിനിമാ പ്രേമികളെ എന്നും പിടിച്ചിരുത്തിയ ലളിത ഏത് വേഷത്തെയും അനായാസം പ്രേക്ഷക മനസ്സിലേക്ക് എത്തിക്കുന്നതിൽ മികവ് പുലർത്തി. സ്വയം വരം, അനുഭവങ്ങൾ പാളിച്ചകൾ, ചക്രവാളം, കൊടിയേറ്റം, പൊൻമുട്ടയിടുന്ന താറാവ്, വെങ്കലം, ദശരഥം, ഗോഡ്ഫാദർ, വടക്കു നോക്കി യന്ത്രം, അനിയത്തിപ്രാവ്, അമരം , എന്നിവ ലളിത അഭിനയിച്ച ചിത്രങ്ങളിൽ പ്രധാനപെട്ടവയാണ്. അരങ്ങിൽ ഹാസ്യ വേഷങ്ങൾ കൊണ്ട് ചിരിപ്പിച്ചും അമ്മ വേഷങ്ങളിലൂടെ സ്നേഹം കാട്ടിയും, കരയിപ്പിച്ചും, കിട്ടിയ വേഷങ്ങളൊക്കെയും ജീവിച്ചു കാണിക്കുകയായിരുന്നു ലളിത.\n1978ലാണ് പ്രശസ്ത മലയാളചലച്ചിത്ര സംവിധായകൻ ഭരതനെ വിവാഹം ചെയ്യുന്നത്. ശേഷം സിനിമയിൽ നിന്നും ചെറിയൊരു ഇടവേളയെടുത്ത ലളിത 1983-ൽ കാറ്റത്തെ കിളിക്കൂട് എന്ന ചിത്രത്തിലൂടെ വീണ്ടും സിനിമയിലേക്ക് സജീവമായി. പിന്നീട് നിരവധി സിനിമകൾ. മലയാളത്തിന്റെ തിരശ്ശീല വിട്ട് തമിഴിലും അരങ്ങ് തെളിയിച്ചു ലളിത. 1998 ൽ ഭരതന്റെ മരണത്തെ തുടർന്ന് വീണ്ടും സിനിമയിൽ നിന്നും വിട്ടുനിന്ന താരം 1999ൽ വീണ്ടും ചലച്ചിത്രരംഗത്ത് സജീവമായി. സത്യൻ അന്തിക്കാടിന്റെ വീണ്ടും ചില വീട്ടുകാര്യങ്ങൾ എന്ന ചിത്രത്തിലൂടെയായിരുന്നു പിന്നീട് സിനിമ രംഗത്തേക്കുള്ള തിരിച്ചുവരവ്. അഭിനേതാവും, സംവിധായകനുമായ സിദ്ധാർത്ഥാണ് മകൻ. മകൾ ശ്രീക്കുട്ടി.\nരാജ്യം കണ്ട ഏറ്റവും മികച്ച സ്വഭാവ നടിമാരിലൊരാളാണ് കെപിഎസി ലളിത. അഭിനയത്തികവ് കാണിക്കാൻ നായികയാകണമെന്ന് നിർബന്ധമില്ലെന്ന് തെളിയിക്കുന്നതാണ് ലളിതയുടെ അഞ്ഞൂറിലേറെ വേഷങ്ങൾ… അഭിനയം കൊണ്ട് പ്രേക്ഷക ഹൃദയത്തിൽ ഇടം നേടിയ ലളിതയെത്തേടി ഒട്ടനവധി പുരസ്കാരങ്ങളും തേടിയെത്തി. ദേശീയ പുരസ്കാരവും സംസ്ഥാന പുരസ്കാരവും നിരവധി തവണ തേടിയെത്തി. രണ്ടു തവണ മികച്ച സഹനടിക്കുള്ള ദേശീയ പുരസ്‌കാരം ഉൾപ്പെടെ ഒട്ടനവധി അംഗീകാരങ്ങൾ നേടിയിട്ടുണ്ട്. ബിഗ് സ്ക്രീൻ പോലെ മിനി സ്ക്രീനിലും ഏറെ സജീവമായിരുന്ന ലളിത അഞ്ച് പതിറ്റാണ്ടിലേറെയായി അഭിനയ ലോകത്തും പ്രേക്ഷക ഹൃദയങ്ങളിലും സജീവമായി തുടരുകയാണ്.\n← യുക്രൈന് പ്രവിശകളില് കടന്നുകയറി റഷ്യ. ലോകം മറ്റൊരു യുദ്ധ ഭീക്ഷണിയില്\nആരും ഇടപെടരുത്. നിരുപാധികം ആയുധം വച്ച് കീഴടങ്ങുക. യുദ്ധം പ്രഖ്യാപിച്ച് റഷ്യ →\nMay 13, 2018 May 13, 2018 PB NEWS DESK\nNovember 30, 2017 November 30, 2017 admin\t0


കെ.എസ്.ആര്.ടി.സിയിലെ മിനിമം ചാര്‍ജ്7രൂപയായി ഉയര്‍ത്തും - https://www.dnnewsonline.com\nകെ.എസ്.ആര്.ടി.സിയിലെ മിനിമം ചാര്‍ജ്7രൂപയായി ഉയര്‍ത്തും\nAugust 27, 2016\tKerala\t, Latest News\t, News\nകെ.എസ്.ആര്.ടി.സി ബസുകളിലെ മിനിമം ചാര്‍ജ് ഏഴുരൂപയായി ഉയര്‍ത്തും. നിലവില് ആറു രൂപയാണ് ഓര്‍ഡിനറി ബസ്സുകളിലെ മിനിമം ചാര്‍ജ്. ഇതാണ് വര്‍ദ്ധിപ്പിക്കാനൊരുങ്ങുന്നത്. കഴിഞ്ഞ യു.ഡി.എഫ് സര്‍ക്കാരിന്റെ കാലത്താണ് മിനിമം ചാര്‍ജ് ആറു രൂപയിലേക്ക് മാറ്റിയത്.\nനഷ്ടത്തിലോടുന്ന കെ.എസ്.ആര്.ടി.സിയുടെ സമ്മര്‍ദത്തത്തെുടര്‍ന്നാണ് നിരക്ക് മാറ്റത്തിന് സാഹചര്യമൊരുങ്ങുന്നത്. ഇക്കാര്യത്തില് ഗതാഗതവകുപ്പ് തത്ത്വത്തില് ധാരണയിലത്തെിയിട്ടുണ്ടെങ്കിലും മുഖ്യമന്ത്രിയുടെ അധ്യക്ഷതയില് ചേരുന്ന പ്രത്യേക യോഗത്തില് അന്തിമതീരുമാനമുണ്ടാകുമെന്നാണ് വിവരം.\nമിനിമം ചാര്‍ജിലെ കുറവുമൂലം 7.5 കോടി രൂപയാണ് പ്രതിമാസനഷ്ടമെന്നാണ് കണക്കുകള്. ഡീസലിന്റെ വില കുറഞ്ഞതാണ് അന്ന് നിരക്ക് കുറച്ചത്. സ്വകാര്യബസുകള് ചാര്‍ജ് കുറച്ചിട്ടുമില്ല. മിനിമം ചാര്‍ജ് കുറക്കുന്ന സമയത്ത് ഡീസല് വില ലിറ്ററിന് 47.50 രൂപയായിരുന്നു. ഇതിനുശേഷം 10 തവണയാണ് വിലയില് മാറ്റം വന്നത്. നിലവില് ലിറ്ററിന് 55.14 രൂപയാണ് വില. ഈ സാഹചര്യത്തില് നിരക്ക് വര്‍ദ്ധനവ് അനിവാര്യമാണെന്നാണ് കെ.എസ്.ആര്.ടി.സിയുടെ വാദം.\nബസ് ചാര്‍ജ് കുറച്ച ശേഷം യു.ഡി.എഫ് സര്‍ക്കാറിന്റെ കാലത്തുതന്നെ മൂന്നുതവണ ഡീസല് വില വര്‍ധനയുണ്ടായിരുന്നു. പെന്‍ഷന് വിതരണത്തിന് തുക കണ്ടത്തെുന്നതിനുള്ള ഉപാധിയായി 15 രൂപക്ക് മുകളിലെ ടിക്കറ്റുകളില് ഒരു രൂപ സെസ് ഏര്‍പ്പെടുത്തിയിരുന്നു. മിനിമം ചാര്‍ജ് കുറച്ചതുമൂലം നേരത്തേ ലഭിച്ചിരുന്നത്ര പെന്‍ഷന് വിഹിതം സെസ് ഇനത്തില് കിട്ടാതെയായി എന്നും കെ.എസ്.ആര്.ടി.സി മാനേജ്‌മെന്റിന് പരാതിയുണ്ട്.\nകഴിഞ്ഞ സര്‍ക്കാരിന്റെ വിവാദ തീരുമാനങ്ങള് പരിശോധിക്കുന്ന ഉപസമിതിയും നിരക്ക് കുറച്ച തീരുമാനം മാനദണ്ഡങ്ങള്‍ക്ക് വിരുദ്ധമാണെന്ന് കണ്ടത്തെിയിരുന്നു. ബസ് നിരക്കുകള് കൂട്ടുകയോ കുറക്കുകയോ ചെയ്യുന്നത് പഠനത്തിനുശേഷമാണ്. ഓര്‍ഡിനറി ബസുകളുടെ മിനിമം ചാര്‍ജ് തിരഞ്ഞെടുപ്പ് അടുത്ത ഘട്ടത്തില് ആറുരൂപയായി കുറച്ചത് സാധ്യതകള് ആരായാതെയും മാനദണ്ഡങ്ങള് ലംഘിച്ചുമാണെന്ന് ഉപസമിതി വിലയിരുത്തിയിരുന്നു. പെട്ടെന്നുള്ള തീരുമാനം കെ.എസ്.ആര്.ടി.സിക്ക് വലിയ ബാധ്യതയും വരുത്തിയെന്നാണ് ആക്ഷേപം.\nPrevious article സച്ചിന്റെ സ്വന്തം ഫുട്‌ബോള് അക്കാദമി കേരളത്തില്\nNext article വിജിലന്‍സ് മുന് ഡയറക്ടര് ശങ്കര് റെഡ്ഡി ബാര്‍കോഴക്കേസ് അട്ടിമറിച്ചു


ഹനാനെ ഒന്നര വർഷമായി നേരിട്ട് അറിയാം : സംവിധായകന് ശ്രീകാന്ത് വി എസ് – Onmalayalam\nസംവിധായകന് ശ്രീകാന്ത് വി എസ് എഴുതുന്നു..\nഒരൊറ്റ ദിവസംകൊണ്ട് ലോക മലയാളികളുടെ ഇടയിൽ തരംഗമായ ഒരു കുട്ടിയുണ്ട് “ഹനൻ”.\nഈ കുട്ടിയെ എനിക്ക് ഒന്നര വർഷമായി നേരിട്ട് അറിയാവുന്നതാണ്.\nഞാൻ ഒരു സിനിമയുടെ തിരക്കഥാ രചനയുമായി മൂവാറ്റുപുഴയിൽ ഉണ്ടായിരുന്ന സമയത്താണ് ആദ്യമായി പരിചയപ്പെടുന്നത്. ചാൻസ് ചോദിച്ചു വന്നതാണ്. തിരക്കഥ പൂർത്തിയായശേഷമേ എന്തെങ്കിലും ഉറപ്പ് പറയാൻ കഴിയുകയുള്ളു എന്ന് പറഞ്ഞ് എന്റെ മൊബൈൽ നമ്പർ കൊടുത്ത് വിട്ടു. പിന്നീട് പലപ്പോഴും ഫോൺ ചെയ്തും വാട്ട്സാപ്പ് വഴിയും സിനിമയുടെ കാര്യങ്ങൾ തിരക്കാറുണ്ടായിരുന്നു.\nഅക്കൂട്ടത്തിൽ ഒരു ദിവസം “സർ ചെറുതാണെങ്കിലും, ശ്രദ്ധിക്കപ്പെടുന്ന ഒരു വേഷം തന്ന് സഹായിക്കണം” എന്ന് അപേക്ഷിച്ചു. നായകന്റെ അനിയത്തിയുടെ വേഷമുണ്ടെങ്കിലും, നായകന്റെ പൊക്കത്തിന് അനുസരിച്ച് ഈ കുട്ടിക്ക് തീരെ പൊക്കമില്ലാത്തതിനാൽ ആ വേഷവും ബുദ്ധിമുട്ടാണെന്ന് ഞാൻ പറഞ്ഞു. നല്ലൊരു സിനിമയിൽ ശ്രദ്ധിക്കപ്പെട്ട ഒരു വേഷം ചെയ്താൽ ആംഗറിങിങിനും മറ്റ് പ്രോഗ്രാമുകൾക്കും പോകുമ്പോൾ അത്യാവശ്യം നല്ല കാശ് കിട്ടുമെന്നും, വീട്ടിലെ അവസ്ഥ വളരെ മോശമാണെന്നും പറഞ്ഞ് കരഞ്ഞു. അക്കൂട്ടത്തിൽ തന്റെ അമ്മയുടേയും അച്ചന്റേയും കാര്യവുമെല്ലാം പറഞ്ഞതാണ്.\nഷൂട്ട് തുടങ്ങുമ്പോൾ എന്തായാലും ഞാനൊരു നല്ല വേഷം കൊടുക്കാമെന്ന് പറഞ്ഞ് ആശ്വസിപ്പിച്ചു.\nപിന്നീട് സിനിമയുടെ പൂജയുടെയന്ന്, രാത്രി ഒരു പത്തര മണിയോടെ എന്നെ വന്ന് കണ്ട് ആശംസകൾ നേർന്നു. അന്ന് ആ കുട്ടിക്ക് തിരുവനന്തപുരത്ത് ഏതോ ചെറിയ വർക്ക് ഉണ്ടായിരുന്നു. ഒറ്റക്ക് ഒരു പെൺകുട്ടി, വലിയൊരു ബാഗും ചുമന്ന് രാത്രിയിൽ ഇത്രയും ദൂരം പോകുന്നത് കഷ്ടമല്ലേ എന്ന് ചിന്തിച്ച ഞാൻ, ഏതെങ്കിലും ഒരു ഹോട്ടലിൽ റൂമെടുത്ത് കിടന്നുറങ്ങിയിട്ട്, നാളെ പോകാൻ പറഞ്ഞു. രാവിലെ അവിടെ എത്തിയിട്ട് എന്തോ അത്യാവശ്യമുണ്ടെന്ന് അവൾ പറഞ്ഞപ്പോൾ, ഞാൻ ബസ്സ് സ്റ്റാൻഡ് വരെ ഒരു കാർ വിട്ടുകൊടുത്തു. കാശൊന്നും ഉണ്ടാവില്ലാ എന്ന്കരുതി ഞാൻ ഒരു 1000 രൂപ എടുത്ത് കൊടുത്തു. സന്തോഷപൂർവ്വം അത് നിരസ്സിച്ചുകൊണ്ട് അവൾ എന്നോട്, “വേണ്ട സർ. ഇപ്പോൾ തൽക്കാലം പോകാനുള്ള കാശ് കൈയ്യിലുണ്ട്. സാറിന്റെ സിനിമയിൽ ഞാൻ ഏതെങ്കിലും വേഷം ചെയ്യുമ്പോൾ ഇത് പ്രതിഭലമായി തന്നാൽമതി” എന്നാണ് പറഞ്ഞത്.\nസത്യം പറഞ്ഞാൽ അപ്പോൾ ആ കുട്ടിയെ ഓർത്ത് അഭിമാനം തോന്നി.\nപിന്നെ ഒരു കാര്യംകൂടി. അവൾ മീൻ വിൽക്കാൻ പോകുന്നകാര്യം ഞാനും ഇന്നലെയാണ് അറിഞ്ഞത്. എന്തൊക്കെ ആയാലും എന്റെ അറിവിൽ അവൾ ഒരു നല്ല കുട്ടിയാണ്. ഇനിയും അവൾ അഭിനയിക്കുമെങ്കിൽ എന്റെ സിനിമയിൽ ഞാൻ അവസരം കൊടുക്കും.\n← മലയാളികളുടെ ജീര്‍ണിച്ച സംസ്കാരത്തിന് ഇരയാവുകയാണ് ഹനാന് ഇപ്പോള്\nപരിഭ്രാന്തി വേണ്ട, ജാഗ്രത വേണം : ടി സി രാജേഷ് എഴുതുന്നു.. →


4malayalees - ഇന്ത്യക്കാര്‍ക്കെതിരെ കടുത്ത നിലപാടുമായി ട്രംപ്; എച്ച് 1 ബി വിസ നിഷേധിക്കപ്പെടുന്ന ഇന്ത്യക്കാരുടെ എണ്ണത്തില് വന് വര്‍ധന; 2019ല് മാത്രം തള്ളിയത് 24 ശതമാനം അപേക്ഷകള്; യുഎസില് ജോലി തുടരാനുള്ള ഇന്ത്യന് ഐ.ടി. കമ്പനികളുടെ അപേക്ഷയും നിരസിക്കുന്നു\nഇന്ത്യക്കാര്‍ക്കെതിരെ കടുത്ത നിലപാടുമായി ട്രംപ്; എച്ച് 1 ബി വിസ നിഷേധിക്കപ്പെടുന്ന ഇന്ത്യക്കാരുടെ എണ്ണത്തില് വന് വര്‍ധന; 2019ല് മാത്രം തള്ളിയത് 24 ശതമാനം അപേക്ഷകള്; യുഎസില് ജോലി തുടരാനുള്ള ഇന്ത്യന് ഐ.ടി. കമ്പനികളുടെ അപേക്ഷയും നിരസിക്കുന്നു\nഎച്ച് 1 ബി വിസ നിഷേധിക്കപ്പെടുന്ന ഇന്ത്യക്കാരുടെ എണ്ണത്തില് വന് വര്‍ധനയെന്ന് റിപ്പോര്‍ട്ട്. യു.എസ്. പ്രസിഡന്റ് ഡൊണാള്‍ഡ് ട്രംപിന്റെ കടുത്ത കുടിയേറ്റനയത്തിന്റെ ഫലമായാണിതെന്ന് കുടിയേറ്റ വിദഗ്ധസംഘടനയായ നാഷണല് ഫൗണ്ടേഷന് ഫോര് അമേരിക്കന് പോളിസി നടത്തിയ പഠനത്തില് വ്യക്തമാക്കുന്നു.\nയുഎസ് സിറ്റിസണ്‍ഷിപ്പ് ആന്‍ഡ് ഇമിഗ്രേഷന് സര്‍വീസസില് നിന്നുള്ള ഡാറ്റ വിശകലനം ചെയ്ത് നാഷണല് ഫൗണ്ടേഷന് ഫോര് അമേരിക്കന് പോളിസിയുടെ റിപ്പോര്‍ട്ടിലാണ് ഇക്കാര്യം വ്യക്തമാക്കുന്നത്. 2019ന്റെ മൂന്നാം പാദത്തില്‍മാത്രം ഇന്ത്യക്കാരുടെ 24 ശതമാനം അപേക്ഷകളാണ് തള്ളിയത്. അതേസമയം 2015ല് ഇത് വെറും ആറ് ശതമാനമായിരുന്നു. ഇന്ത്യന് ഐടി കമ്പനികള് നല്‍കുന്ന എച്ച് 1 ബി അപേക്ഷകളുടെ കാര്യത്തിലുള്ള നിരസിക്കല് നിരക്ക് കൂടുതലാണെന്നും റിപ്പോര്‍ട്ട് വ്യക്തമാക്കുന്നു.\nഉദാഹരണമായി, ആമസോണ്, മൈക്രോസോഫ്റ്റ്, ഇന്റല്, ഗൂഗിള് തുടങ്ങിയ വിദേശ കമ്പനികളുടെ വിസാ നിഷേധനിരക്ക് 2015-ല് ഒരു ശതമാനമായിരുന്നു. 2019ല് ഇത് യഥാക്രമം ആറ്, എട്ട്, ഏഴ്, മൂന്ന് ശതമാനമായി. അതേസമയം ആപ്പിള് നല്‍കിയ അപേക്ഷകളുടെ നിരസിക്കല് നിരക്ക് മാറിയില്ല, രണ്ട് ശതമാനമേയുള്ളൂ.\nഎന്നാല്, ഇതേ കാലയളവില് ഇന്ത്യയുടെ ടെക് മഹീന്ദ്ര കമ്പനിയുടെ നിരസിച്ച അപേക്ഷകളുടെ എണ്ണം നാല് ശതമാനത്തില്‍നിന്ന് 41 ശതമാനമായാണ് കൂടിയത്. ടാറ്റ കണ്‍സള്‍ട്ടന്‍സി സര്‍വീസസിന്റേത് ആറ് ശതമാനത്തില്‍നിന്ന് 34 ആയും ഉയര്‍ന്നു. വിപ്രോയുടെ എച്ച്1 ബി അപേക്ഷകളില് 53 ശതമാനം തള്ളിപ്പോയി.ഇന്‍ഫോസിസിന്റേത് രണ്ടില്‍നിന്ന് 45 ശതമാനമായും വര്‍ധിച്ചു.


BCCI hits at Virat Kohli in leave india controversy-മാന്യമായി പെരുമാറണം; ആരാധകനോട് രാജ്യം വിടാന് പറഞ്ഞ കോഹ്ലിയോട് ബിസിസിഐ\nBcci Hits At Virat Kohli In Leave India Controversy\nഇന്ത്യന് നായകനാണെന്ന ബോധ്യം വേണമെന്നും ബിസിസിഐ\nNovember 17, 2018 03:06:19 pm\nമുംബൈ: ആരാധകനോട് രാജ്യം വിട്ടു പോകാന് പറഞ്ഞ സംഭവത്തില് ഇന്ത്യന് നായകന് വിരാട് കോഹ്ലിയ്ക്ക് ബിസിസിഐയുടെ താക്കീത്. ഇന്ത്യന് നായകനാണെന്ന ബോധ്യം വേണമെന്നും മാന്യമായി പെരുമാറണമെന്നും ബിസിസിഐയുടെ ഇടക്കാല സമിതി കോഹ്ലിയോട് പറഞ്ഞു.\nമാധ്യമങ്ങളോടും ആരാധകരോടും ഇടപെടുന്നതും കൂടുതല് ശ്രദ്ധയോടെയായിരിക്കണമെന്നും കുറേക്കൂടി എളിമയോടും വിനയത്തോടും പെരുമാറണമെന്നും സമിതി കോഹ്ലിയോട് ആവശ്യപ്പെട്ടിട്ടുണ്ട്. ഇത് സംബന്ധിച്ച് ഔദ്യോഗികമായ പ്രതികരണങ്ങളൊന്നും ലഭ്യമായിട്ടില്ല. കോഹ്ലി ഇതുവേരും പ്രതികരിച്ചിട്ടില്ല.\nഇന്ത്യന് താരങ്ങളേക്കാള് ഇഷ്ടം ഓസീസ് താരങ്ങളെയാണെന്ന് പറഞ്ഞ ആരാധകനോടായിരുന്നു കോഹ്ലി രാജ്യം വിടാനായി പറഞ്ഞത്. ഇതിനെതിരെ രാജ്യ വ്യാപകമായി പ്രതിഷേധമുയര്‍ന്നിരുന്നു. ക്രിക്കറ്റ് ലോകത്തിന് പുറത്തു നിന്നും കോഹ്ലിയ്‌ക്കെതിരെ വിമര്‍ശനം കനത്തിരുന്നു. എന്നാല് ഇന്ത്യന് താരങ്ങളെ അപമാനിച്ചതാണ് തന്നെ പ്രകോപിതനാക്കിയതെന്നായിരുന്നു കോഹ്ലിയുടെ വിശദീകരണം.\nഅതേസമയം, ഓസീസ് പരമ്പരയ്ക്ക് തയ്യാറെടുക്കുകയാണ് വിരാട്. നിശ്ചിത ഓവര് പരമ്പരകളിലും ടെസ്റ്റിലും വിരാട് ഉണ്ടാകും. പരമ്പരയ്ക്ക് മുമ്പുള്ള വിശ്രമത്തിലാണ് ഇന്ത്യന് നായകന്.


നിര്‍മ്മാണത്തിലിരുന്ന പാലം തകര്‍ന്നു; ബീമുകള് ഇളകി പുഴയില് വീണു – Tip of India News\nകോഴിക്കോട് മാവൂരില് നിര്‍മ്മാണത്തിലിരുന്ന പാലം തകര്‍ന്നു. കൂളിമാട് മലപ്പുറം പാലത്തിന്റെ ബീമുകള് ഇളകി പുഴയില് വീണു. ചാലിയാറിന് കുറുകെ മലപ്പുറം – കോഴിക്കോട് ജില്ലകളെ ബന്ധിപ്പിക്കുന്ന, നിര്‍മ്മാണത്തിലിരുന്ന പാലത്തിന്റെ മൂന്ന് ബിമുകളാണ് തകര്‍ന്നത്. ആര്‍ക്കും പരിക്കില്ല.


താര രാജക്കൻമാരുടെ അമ്മയ്ക്ക് പിറന്നാൾ.... ആടി പാടി തകർത്ത് അമ്മ ആശംസകൾ അറിയിച്ച് താര കുടുംബം\nതാര രാജക്കൻമാരുടെ അമ്മയ്ക്ക് പിറന്നാൾ…. ആടി പാടി തകർത്ത് അമ്മ ആശംസകൾ അറിയിച്ച് താര കുടുംബം\nമലയാളി പ്രേക്ഷകർക്ക് ഏറെ ഇഷ്ടമുള്ള താര കുടുംബമാണ് മല്ലിക സുകുമാരന്റെത്. താര രാജക്കൻമാരുടെ അമ്മ അഭിനേതാവായും, താരപത്നിയായും, താര പുത്രന്മാരുടെ അമ്മയായും, ഇപ്പോൾ ചലച്ചിത്ര പിന്നണി ഗായികയുടെ അമ്മൂമ്മയായും സിനിമാ ലോകത്ത് മൂന്നു തലമുറകളുടെ സമ്പാദ്യത്തിനുടമയാണ് മല്ലിക മക്കളായ ഇന്ദ്രജിത്തും പൃഥ്വിരാജും വേറെ വേറെയാണ് താമസിക്കുന്നതെങ്കിലും ഇടയ്ക്കിടെ ഇവർ ഒത്തുകൂടാറുണ്ട്. ഒത്ത്കൂടുമ്പോഴൊക്കെയും അത് ആഘോഷമാകാറുമുണ്ട്. മക്കളും മരുമകളും ചെറുമക്കളും\nഒക്കെയായി സന്തോഷത്തോടെയാണ് മല്ലികാ സുകുമാരൻ ജീവിക്കുന്നത്. കെ.കെ രാജാവിന്റെ പെയ്തൊഴിയാതെ എന്ന സീരിയലിലൂടെയാണ് മല്ലിക അഭിനയരംഗത്തേക്ക് അരങ്ങേറുന്നത്. ദോഹയിൽ സ്‌പൈസ് ബോട്ട് എന്ന റസ്റ്റോറന്റ് നടത്തുകയാണ് മല്ലിക എപ്പോൾ. ബിസിനസ് ഒക്കെയായി സജീവമാണെങ്കിലും ഇടയ്ക്കിടയ്ക്ക് മക്കളെ കാണാൻ വേണ്ടി മല്ലിക നാട്ടിലെത്താറുണ്ട്. സോഷ്യൽ മീഡിയായിൽ താരം അത്ര സജീവമല്ലങ്കിലും മക്കളും മരുമക്കളുമൊക്കെ അമ്മയുടെ ഒപ്പമുള്ള വീഡിയോകളും\nചിത്രങ്ങളുമൊക്കെ സോഷ്യൽ മീഡിയായിൽ പോസ്റ്റ് ചെയ്യാറുണ്ട്. മല്ലിക സുകുമാരന്റെ പിറന്നാളായിരുന്നു ഇന്ന്. അറുപത്തിയാറാമത് വയസ്സായ മല്ലികയ്ക്ക് പിറന്നാൾ ദിനത്തിൽ പിറന്നാൾ ആശംസകളുമായി മക്കളും മരുമക്കളും എത്തിയിരുന്നു. അമ്മയോടെപ്പം നിൽക്കുന്ന ചിത്രങ്ങൾക്കൊപ്പമാണ് മക്കൾ ആശംസയറിയിച്ചിരിക്കുന്നത്. എന്നാൽ ആ കൂട്ടത്തിൽ ചെറുമകളായ പ്രാർത്ഥന ഇന്ദ്രജീത്ത് തന്റെ ഇൻസ്റ്റാഗ്രാം പേജീൽ പങ്കു വെച്ചിരിക്കുന്ന ഒരു വീഡീയോയാണ് സോഷ്യൽ മീഡിയായിൽ തരംഗമായിരിക്കുന്നത്.\nപിറന്നാൾദിനത്തിൽ പച്ച കളർ പട്ടുസാരിയൊക്കെ ഉടുത്ത് മരുമകൾ പൂർണ്ണിമയ്ക്കും കൊച്ചുമക്കൾ\nപ്രാർത്ഥനയ്ക്കും നക്ഷത്രയ്ക്കുമൊപ്പം നൃത്തം ചെയ്തിരിക്കുകയാണ് മല്ലിക. വളരെ കൂളായി ഡാൻസ് കളിക്കുന്ന മല്ലിക ആരാധകരുടെ ശ്രദ്ധ പിടിച്ചു പറ്റിക്കഴിഞ്ഞു പിറന്നാൾ ആഘോഷിക്കാൻ മല്ലിക ഇത്തവണ മൂത്തമകൻ ഇന്ദ്രജിത്തിന്റെ വീട്ടിലെയാണെത്തിയത്. എന്റെ ക്രൈം പാർക്ക് ജന്മദിന ആശംസകൾ ഏറ്റവും സ്മാർട്ടും കോളമിസ്റ്റുമായ അമ്മയും, അമ്മായിഅമ്മയും മുത്തശ്ശിയുമൊക്കെ ആണ് നിങ്ങൾ ഞാൻ നിങ്ങളെ സ്നേഹിക്കുന്നു അമ്മ. എന്നാണ് പൂർണിമ തന്റെ സോഷ്യൽ മീഡിയയിൽ കുറച്ചത്.\nസൈബർ ഇടങ്ങളെ കൈയിലെടുത്ത് പ്രാർത്ഥ ഇന്ദ്രജിത്ത്; പാട്ട് വേറെ ലെവൽ ആയിട്ടുണ്ടെന്ന് ആരാധകർ


ഇന്ത്യ തേടുന്നു മൂന്നാം വഴി: ദേബാശിഷ് ചാറ്റർജി | Republic Day | Malayalam News | Manorama Online\nഇന്ത്യ തേടുന്നു മൂന്നാം വഴി: ദേബാശിഷ് ചാറ്റർജി\nദേബാശിഷ് ചാറ്റർജി January 25, 2020 12:14 AM IST\nഎല്ലാവർക്കും തണൽ വിരിക്കുന്നൊരു ആൽമരം. അങ്ങനെയാണ് ഇന്ത്യയെ നമ്മുടെ നേതാക്കൾ വിഭാവനം ചെയ്തത്. നാനാജാതി മനുഷ്യരും സംസ്കാരവും തൊട്ടുരുമ്മി ജീവിക്കുന്ന സ്വപ്നസമാന ജനാധിപത്യ രാഷ്ട്രം. രാഷ്ട്രരൂപീകരണത്തിൽ മഹാത്മാ ഗാന്ധിക്ക് എല്ലാവരുടെയും കണ്ണീർ ഒപ്പേണ്ടിയിരുന്നു. ജാതിയും ഉപജാതികളും ഇല്ലാതാകുമെന്നു സർദാർ വല്ലഭ്ഭായ് പട്ടേലും പ്രതീക്ഷിച്ചു. നമ്മൾ പെട്ടെന്നുതന്നെ അവയെല്ലാം മറന്നു. അത്തരം വേർതിരിവുകൾ നമ്മുടെ വളർച്ചയ്ക്കു വിലങ്ങുതടിയായി.\nഉയരുന്നു, പുതിയ ഭരണഘടനാ സംഭാഷണങ്ങൾ: മീരാ വേലായുധൻ\nവിഭജനത്തെത്തുടർന്നു കൊൽക്കത്തയിൽ വർഗീയ ഏറ്റുമുട്ടലുകൾ നടന്ന പ്രദേശങ്ങളിൽ സമാധാനം സ്ഥാപിക്കാൻ ഗാന്ധിജി സ്വാതന്ത്ര്യപ്പുലരിയിലും സത്യഗ്രഹ സമരം നടത്തി. പാക്കിസ്ഥാനിൽ നിന്ന് ഇന്ത്യയിലേക്കു കുടിയേറുന്നവർക്കു പൂർണ സുരക്ഷ സർദാർ പട്ടേൽ ഉറപ്പു നൽകി. ജനങ്ങളുടെ മനസ്സിൽ വിഭജനം കോറിയിട്ട ചെറിയ മുറിവുകൾ പോലും ഭേദപ്പെടുത്താൻ ശ്രമിച്ച് ജവാഹർലാൽ നെഹ്റു രാജ്യം മുഴുവൻ സഞ്ചരിച്ചു. അതാണ് ഇന്ത്യയുടെ ധാർമികതയുടെ കാതൽ. എന്നിരുന്നാലും ബ്രിട്ടിഷ് ഭരണത്തിനു ശേഷമുള്ള രാഷ്ട്രീയ സംസ്കാരം ആളുകളെ മതം, ജാതി, ലിംഗം, വംശീയത എന്നിവയുടെ അടിസ്ഥാനത്തിൽ വേർതിരിച്ചു തുടങ്ങി. 144 രാജ്യങ്ങളിലെ ആയുർദൈർഘ്യത്തിന്റെ പട്ടികയിൽ ഇന്ത്യയുടെ സ്ഥാനം 109 ആയി തുടരുന്നു. ആഫ്രിക്കൻ രാജ്യങ്ങൾക്കു പുറത്ത് ഏറ്റവും ആയുർദൈർഘ്യം കുറഞ്ഞ രാജ്യങ്ങളിലൊന്നായി നമ്മുടേത്.\nകഴിഞ്ഞ കുറച്ചു വർഷങ്ങളായി, ഇന്ത്യ വളർച്ചയുടെ പാതയിലായിരുന്നു. ലോകത്തിലെ അതിവേഗം വളരുന്ന സമ്പദ്‌വ്യവസ്ഥ എന്നു വിളിക്കപ്പെട്ടു. പക്ഷേ, തുടർച്ചയായി ആ വളർച്ച പിന്നോട്ടു പോകുന്നതിന്റെ കണക്കുകളും നമുക്കു മുന്നിലെത്തുന്നു. തൊഴിലില്ലായ്മ, തകരുന്ന കാർഷിക മേഖല, ബാങ്കിങ് മേഖലയിലെ അപചയം എന്നിവ ഇന്ത്യയെ അലട്ടുന്നു. എന്നിരുന്നാലും മനുഷ്യവിഭവ ശേഷിയിൽ ഇന്ത്യയ്ക്കു വലിയ പ്രതീക്ഷയുണ്ട്. യുവജനങ്ങളുടെ എണ്ണം കൂടുന്നതു പ്രതീക്ഷ നൽകുന്നതാണ്.\nസാമ്പത്തിക മാതൃകകൾക്കായി ഇന്ത്യ മറ്റു രാജ്യങ്ങളെ വളരെക്കാലം ഉറ്റുനോക്കി. നെഹ്റുവിയൻ സോഷ്യലിസം മുതൽ 1991 വരെ മറ്റു രാജ്യങ്ങളെ നോക്കി നമ്മൾ നെടുവീർപ്പിട്ടു. അവരുടെ വിജയം പകർത്താൻ നമ്മൾ ശ്രമിക്കുകയായിരുന്നു. എന്നാലത്, സ്വന്തമായുള്ള നമ്മുടെ വളർച്ചയെ നിഷേധിച്ചു. \nഭരണകൂടം ഭരണഘടനയെ ചോദ്യം ചെയ്യുമ്പോൾ: ശശി തരൂർ എഴുതുന്നു\nനമ്മൾ കുറച്ചു മാത്രം ഉപയോഗപ്പെടുത്തിയിട്ടുള്ള സ്ത്രീശക്തിയെ വലിയ തൊഴിൽ വിഭാഗമായി മാറ്റിയെടുക്കണം. വളർച്ചയിൽ ഒന്നാമതുള്ള യു‌എസ് ഭൂ–രാഷ്ട്രീയ അധികാരത്തിലൂടെ മുന്നേറി. ചൈനയുടെ ശക്തിയുടെ ഉറവിടം ഭൂ–സാമ്പത്തിക വിജയമാണ്. ഇതിൽ നിന്നൊക്കെ വ്യത്യസ്തമായി ഭൗമ ബന്ധങ്ങളുടെ മാർഗമാണ് ഇന്ത്യയ്ക്കു ചേരുന്നത്. അത് അതിരുകളില്ലാത്ത മാനവികതയുടെ വഴിയാണ്. അതു നമ്മൾ കാലങ്ങൾക്കു മുൻപേ പറഞ്ഞുവച്ച ‘വസുധൈവ കുടുംബകത്തിന്റെ’ വഴി തന്നെ.\n(കോഴിക്കോട് ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് ഡയറക്ടർ ആണു ലേഖകൻ)


ഫിംഗർപ്രിന്റ് സ്കാനറുകൾ കാറുകളിലേക്കും; 2021 ജെനസിസ് GV70 എസ്‌യുവി ഇനി കൂടുതൽ ആധുനികം - Malayalam DriveSpark\n13 min ago ഇന്ത്യയെ ഇരുചക്ര വാഹനങ്ങളുടെ കയറ്റുമതി കേന്ദ്രമായി പ്രഖ്യാപിച്ച് ഹോണ്ട\n28 min ago ശരിക്കും ഞെട്ടിച്ചു! പുതിയ ഭാവത്തിൽ പോണി ഹെറിറ്റേജ് സീരീസിനെ പരിചയപ്പെടുത്തി ഹ്യുണ്ടായി\n53 min ago EQS മുൻനിര ഇലക്ട്രിക് സെഡാന് പിന്നാലെ EQB എസ്‌യുവിയും അവതരിപ്പിക്കാൻ മെർസിഡീസ്\nഫിംഗർപ്രിന്റ് സ്കാനറുകൾ കാറുകളിലേക്കും; 2021 ജെനസിസ് GV70 എസ്‌യുവി ഇനി കൂടുതൽ ആധുനികം\nPublished: Monday, November 30, 2020, 13:30 [IST]\nഇന്ന് നമ്മുടെ ജീവിതത്തിൽ വളരെ സാധാരണമായി മാറിയ ഒരു സാങ്കേതികവിദ്യയാണ് ഫിംഗർപ്രിന്റ് സ്കാനറുകൾ. സ്‌മാർട്ട്ഫോണുകളിലെ അഭിവാജ്യ ഘടകമായ ഈ ബയോമെട്രിക് സാങ്കേതികവിദ്യയുടെ ഈ രൂപം കാറുകളിലേക്കും പ്രവേശിക്കുകയാണ്.\n2021 മോഡൽ സാന്റാ ഫെയിൽ ഫിംഗർപ്രിന്റ് റെക്കഗ്നിഷൻ പരിചയപ്പെടുത്തിയ ഹ്യുണ്ടായി തങ്ങളുടെ ആഢംബര ബ്രാൻഡായ ജെനസിസിലേക്കും ഈ സംവിധാനം അവതരിപ്പിക്കുകയാണ്. പുതിയ ജെനസിസ് GV70 എസ്‌യുവിയിലേക്കാണ് കൊറിയൻ ബ്രാൻഡ് ഫിംഗർപ്രിന്റ് റെക്കഗ്നിഷൻ എത്തിക്കുന്നത്.\nകൃത്യമായി പറഞ്ഞാൽ ഫിംഗർപ്രിന്റ് സ്കാനർ വാഹനത്തിന്റെ അകത്തളത്തിലാണ് ഇടംപിടിച്ചിരിക്കുന്നത്. അതായത് ഇൻ-വെഹിക്കിൾ ഫിംഗർപ്രിന്റ്-ആക്റ്റിവേറ്റഡ് ബയോമെട്രിക്സ് സിസ്റ്റമാണിത്.\nMOST READ: ഥാറിന് വില വര്‍ധിപ്പിക്കാനൊരുങ്ങി മഹീന്ദ്ര; വര്‍ധനവ് ഡിസംബര് 1 മുതല്\nസാന്റാ ഫെയിലെ സിസ്റ്റത്തേക്കാൾ സങ്കീർണമാണ് ഈ സിസ്റ്റം. GV70-യിൽ സ്റ്റാർട്ട് ആൻഡ് സ്റ്റോപ്പ് ബട്ടണിന് കീഴിലാണ് ഫിംഗർപ്രിന്റ് സ്കാനർ സ്ഥിതിചെയ്യുന്നത്. ഇത് ജെനസിസ് കാർപേ സിസ്റ്റം വഴി ഫയലിനും പാർക്കിംഗിനും പണം നൽകാൻ അനുവദിക്കുന്നു.\nആപ്പിൾ പേ ഉപയോഗിച്ച് ഒരു ഐഫോണിൽ ബയോമെട്രിക്സ് പേയ്‌മെന്റുകൾ കൈകാര്യം ചെയ്യുന്നതിൽ നിന്ന് ഈ സിസ്റ്റം വ്യത്യസ്തമല്ല. സിസ്റ്റം വളരെ ബുദ്ധിമാനാണ്. അതിന് വാലറ്റ് മോഡിൽ പോലും പ്രവർത്തിക്കാൻ സാധിക്കും. ഇടപഴകുമ്പോൾ അത് ഇൻഫോടെയ്ൻമെന്റ് ഡിസ്പ്ലേയിൽ ഫോൺബുക്കും ഹോംഅഡ്രസും മറയ്ക്കും.\nMOST READ: 72 മണിക്കൂറിനുള്ളിൽ മുഴുവൻ യൂണിറ്റുകളും വിറ്റഴിച്ച് മാരുതി ജിംനി\nബയോമെട്രിക് ഡാറ്റ കാറിന്റെ ക്രമീകരണങ്ങളുമായാണ് ബന്ധിപ്പിച്ചിരിക്കുന്നതും. അതിനാൽ ജെനെസിസ് കണക്റ്റഡ് അപ്ലിക്കേഷൻ ഉപയോഗിച്ച് കാർ തുറക്കാനും സ്മാർട്ട് കീ ഉപയോഗിക്കാതെ ഫിംഗർപ്രിന്റ് റെക്കഗ്നിഷൻ വഴി എഞ്ചിൻ സ്റ്റാർട്ട് ചെയ്യാനും ഇത് ഉടമയെ അനുവദിക്കുന്നു.\nഫിംഗർപ്രിന്റ് സെൻസർ സജീവമാക്കുന്ന സമയത്ത് ഡ്രൈവർ സീറ്റ് സ്ഥാനം, സ്റ്റിയറിംഗ് വീൽ ഓറിയന്റേഷൻ, ഏറ്റവും പുതിയ നാവിഗേഷൻ ഡാറ്റ, സൗണ്ട് സിസ്റ്റം വോളിയം, പ്രൊഫൈൽ എന്നിവ പോലുള്ള എല്ലാ ഉപഭോക്തൃ ക്രമീകരണങ്ങളും ഇത് പുനസ്ഥാപിക്കുന്നു.\nMOST READ: ഹെക്‌ടറിന് ഫെയ്‌സ്‌ലിഫ്റ്റ് പതിപ്പ് ഒരുങ്ങുന്നു; പരീക്ഷണ ചിത്രങ്ങൾ കാണാം\nഇതൊരു ഒപ്റ്റിക്കൽ അല്ലെങ്കിൽ അൾട്രാസോണിക് ഫിംഗർപ്രിന്റ് സ്കാനറാണോ എന്ന് ഇപ്പോൾ അറിയില്ല. ഒപ്റ്റിക്കൽ സ്കാനറുകൾ സുരക്ഷിതമായവയല്ല എന്നതാണ് ശ്രദ്ധേയം. അതേസമയം അൾട്രാസോണിക്കിന്റെ പ്രതികരണശേഷി സംശയാസ്പദവുമാണ്.\nഐഫോൺ SE-യിലും ഐപാഡ് എയറിലും ആപ്പിൾ ഉപയോഗിക്കുന്ന ടച്ച് ഐഡി ഫിംഗർപ്രിന്റ് സ്കാനർ സാങ്കേതികവിദ്യ പോലുള്ള സങ്കീർണമായ ഒന്നാവാനാണ് സാധ്യത. ഫിംഗർപ്രിന്റ് സ്കാനറിന് പുറമെ ഈ കാറിന് പിന്നിൽ ശക്തമായ സെൻസറും കമ്പനി ഉറപ്പാക്കിയിട്ടുണ്ട്.\nഇതിന് പിൻസീറ്റ് റിമൈൻഡർ ടെക്കും ലഭിക്കുന്നുണ്ട്. ഇത് ഭാവിയിൽ ഹ്യൂണ്ടായിയുടെ വാഹനങ്ങളിലേക്കും ആകർഷിക്കപ്പെടുമെന്ന് പ്രതീക്ഷിക്കുന്നു. GV80 പുറത്തിറങ്ങിയതിന് ശേഷമാകും പുതിയ GV70 വരുന്നത്.വാഹനത്തിന്റെ എഞ്ചിൻ വിവരങ്ങൾ ഇതുവരെ പുറത്തുവന്നിട്ടില്ലെങ്കിലും 2.5 ലിറ്റർ ടർബോ അല്ലെങ്കിൽ ട്വിൻ-ടർബോ V6 മോട്ടോർ ഉള്ള കാറിന്റെ ഫ്രണ്ട് വീൽ ഡ്രൈവും ഓൾ-വീൽ ഡ്രൈവ് പതിപ്പും ജെനിസിസ് വാഗ്ദാനം ചെയ്യാൻ സാധ്യതയുണ്ട്.\nGenesis Introducing Advanced Fingerprint Recognition In GV70 SUV. Read in Malayalam\nStory first published: Monday, November 30, 2020, 13:30 [IST]


ഫലസ്തീനികളുടെ നിരാഹാരസമരം നിരീക്ഷിക്കുമെന്ന് ഐക്യരാഷ്ട്രസഭ | islamonlive\nന്യൂയോര്‍ക്ക്: അധിനിവേശ ജയിലുകളിലെ ഫലസ്തീന് തടവുക്കാരുടെ നിരാഹാര സമരത്തെ നിരീക്ഷിക്കുമെന്ന് ഐക്യരാഷ്ട്രസഭ. ആയിരത്തിലധികം ഫലസ്തീന് തടവുകാരാണ് ജയിലുകളില് നിരാഹാരമനുഷ്ഠിക്കുന്നത്. അവിടത്തെ അവസ്ഥ അറിയുമെന്നും, അതിലെ പുരോഗതികള് വിലയിരുത്തുന്നുണ്ടെന്നും ഐക്യരാഷ്ട്രസഭ വക്താവ് സ്റ്റീഫന് ദുജാരിക്. മുഴുവന് കക്ഷികളോടും ആത്മനിയന്ത്രണം പാലിക്കാന് അദ്ദേഹം ആഹ്വാനം ചെയ്തു. തടവുകാര് എവിടെയാണെങ്കിലും ഐക്യരാഷ്ട്രസഭ മാനദണ്ഡ പ്രകാരം അവര്‍ക്ക് മാനുഷിക പരിഗണന നല്‍കണമെന്നും അദ്ദേഹം കൂട്ടിച്ചേര്‍ത്തു.\nഅധിനിവേശജയിലുകളില് കഴിയുന്ന നൂറുകണക്കിന് ഫലസ്തീനികള് തിങ്കളാഴ്ച്ച മുതല് അവരുടെ ജയില് സാഹചര്യം മെച്ചപ്പെടുത്തണമെന്നാവശ്യപ്പെട്ട് തുറന്ന നിരാഹാര സമരം തുടങ്ങിയിരിക്കുകയാണ്. ഉപ്പും വെള്ളവും ഒഴിച്ചുള്ള എല്ലാ വിധ ആഹാരപദാര്‍ഥങ്ങളും ഉപേക്ഷിച്ചിരിക്കുകയാണവര്. തടവുകാരുടെ സമരത്തെയും, ആവശ്യങ്ങളെയും നിരാകരിച്ച ഇസ്രായേല് പ്രധാനമന്ത്രി ബെന്യമിന് നെതന്യാഹു അവരെ കൊലപാതകികളെന്നാണ് വിശേഷിപ്പിച്ചത്. തീര്‍ച്ചയായും അവര് കൊലപാതകികളും, ഭീകരവാദികളുമാണ്. അത് ഞങ്ങളുടെ വിശുദ്ധിക്ക് മങ്ങലേല്‍പ്പിക്കുകയില്ല, കാരണം ഞങ്ങള് നീതിയുടെയും ധാര്‍മികതയുടെയും ആളുകളും അവര് അനീതിയുടേയും അധാര്‍മികതയുടെയും ആളുകളാണെന്നും പ്രസ്താവനയില് നെതന്യാഹു പറഞ്ഞു.


ത്രിവർണമണിഞ്ഞ് ബഹ്റൈൻ കവാടം | Pathanamthitta Media\nMonday, January 24, 2022 4:55 pm\nബഹ്റൈൻ : ബഹ്റൈൻ്റെ തലസ്ഥാന നഗരിയായ മനാമയിൽ രാജ്യത്തിൻ്റെ കവാടം എന്നറിയപ്പെടുന്ന ബാബുൽ ബഹ്റൈൻ ത്രിവർണമണിഞ്ഞു. ഇന്ത്യ- ബഹ്റൈൻ നയത്രന്ത്ര ബന്ധത്തിൻ്റെ സുവർണ ജൂബിലി ആഘോഷങ്ങളുടെ ഭാഗമായാണു കവാടത്തിൽ ത്രിവർണ പതാകകളും മൂവർണവും തെളിഞ്ഞത്. നൂറ്റാണ്ടുകളുടെ പഴക്കവും പ്രൗഡിയുമുണ്ട് ഇന്ത്യയും ബഹ്റൈനും തമ്മിലുള്ള ചരിത്ര ബന്ധത്തിന്.\nഇരു രാജ്യങ്ങളും ഔദ്യോഗിക നയതന്ത്ര ബന്ധത്തിന് തുടക്കം കുറിച്ചതിന് അരനൂറ്റാണ്ട് തികയുമ്പോൾ ബഹ്റൈൻ്റെ കവാടത്തിൽ തിവർണങ്ങളുടെ ചാരുതയും. ഒപ്പം ഇന്ത്യൻ ദേശീയ പതാകകളും ദ്യശ്യവൽക്കരിച്ചപ്പോൾ ബാബുൽ ബഹ്റൈൻ ഇരു ദേശങ്ങളുടെ സൗഹ്യദത്തിൻ്റെ പ്രതീകമായി മാറി. ബഹ്റൈൻ സാംസ്കാരിക, പുരാവസ്തു അതോറിറ്റി ആഭിമുഖ്യത്തിൽ ഒരാഴ്ചനീളുന്ന ആഘോഷ പരിപാടികൾക്കാണു തുടക്കമായത്. വിദേശകാര്യ മന്ത്രാലയം, ഇന്ത്യൻ എംബസി എന്നിവയുമായി സഹകരിച്ചാണു വൈവിധ്യമാർന്ന ആഘോഷ പരിപാടികൾ.\nബാബുൽ ബഹ്റൈനിലെ ലിറ്റിൽ ഇന്ത്യ സ്ക്വയർ, ബഹ്റൈൻ നാഷനൽ മ്യൂസിയം, കൾചറൽ ഹാൾ, ആർട്ട് സെൻറർ എന്നിവ കേന്ദ്രീകരിച്ചാണ് പരിപാടികൾ നടക്കുക. ഇന്ത്യക്കാരും ബഹ്റൈൻ സ്വദേശികളുമായ കലാകാരന്മാർ പെങ്കടുക്കുന്ന വിവിധ സാംസ്കാരിക പരിപാടികൾ കരകൗശല ഉൽപ്പന്നങ്ങളുടെയും തനത് ഭക്ഷ്യ വിഭവങ്ങളുടെയും പ്രദർശനം, സെമിനാറുകൾ, വെബിനാറുകൾ എന്നിവ ഒരുക്കിയിട്ടുണ്ട്. ആഘോഷപരിപാടികൾ ഈ മാസം 19 വരെ നീളും.\nPrevious articleപേരാവൂർ ചിട്ടി തട്ടിപ്പ് ; ചർച്ചയിൽ നിന്ന് പിന്മാറി സി.പി.ഐ എം\nNext articleഔദ്യോഗികമായി രാജ്യത്ത് വനിതാ ക്രിക്കറ്റിനു വിലക്കില്ല ; അഫ്ഗാനിസ്ഥാൻ ക്രിക്കറ്റ് ബോർഡ്\nഇഗ്ലണ്ടിൽ മേയറായി റാന്നി സ്വദേശി\nPathanamthitta Media - News Desk 04 - January 22, 2022


New life born during the Beirut bombings; Baby George goes viral ബെയ്‌റൂത്തിലെ സ്‌ഫോടനത്തിനിടയിൽ പിറവിയെടുത്ത പുതു ജീവൻ; വൈറലായി കുഞ്ഞു ജോർജ്\nബെയ്‌റൂത്തിലെ സ്‌ഫോടനത്തിനിടയിൽ പിറവിയെടുത്ത പുതു ജീവൻ; വൈറലായി കുഞ്ഞു ജോർജ്\nലെബനന്റെ തലസ്ഥാനമായ ബെയ്‌റൂത്തിലുണ്ടായ അപകടം നിരവധി ജീവിതങ്ങളാണ് തകർത്തെറിഞ്ഞത്. എന്നാൽ സ്‌ഫോടന സമയത്ത് മൊബൈൽ ഫോണിന്റെ വെട്ടത്തിൽ ഒരു പുതു ജീവൻ പിറവിയെടുത്തു. ഒു നിമിഷം കൊണ്ട് തകർത്തെറിയപ്പെട്ട ജീവിതങ്ങളിൽ പ്രത്യാശയുടെ പ്രതീകമായാണ് ഇപ്പോൾ ഈ കുഞ്ഞിന്റെ ജനനത്തെ ലെബനൻ നോക്കി കാണുന്നത്. തൂവെള്ളത്തുണിയിൽ പൊതിഞ്ഞ് ശാന്തനായി ഉറങ്ങുന്ന കുഞ്ഞിന്റെ ചിത്രങ്ങളാണ് പ്രത്യാശയുടെ പ്രതീകമായി സോഷ്യൽ മീഡിയയിലൂടെ പ്രചരിക്കുന്നത്.\nബെയ്‌റൂത്തിൽ നടന്ന ഇരട്ട സ്‌ഫോടനം 180 പേരുടെ ജീവനാണ് ഒറ്റയടിക്ക് കവർന്നെടുത്തത്. 6000 ഓളം പേർക്കു പരുക്കേറ്റു. ഒറ്റ നിമിഷത്തിൽ തീവിഴുങ്ങിയ നഗരത്തിന്റെ ഭൂരിഭാഗവും തകർന്ന അവസ്ഥയാണ്. സ്‌ഫോടനത്തിന്റെ ഭീതിപ്പെടുത്തുന്ന രംഗങ്ങൾ ഉളവാക്കുന്ന നിരവധി വിഡിയോകളും ചിത്രങ്ങളും സമൂഹമാധ്യമങ്ങളിൽ ഇതിനോടകം പ്രചരിച്ചിരുന്നു. അതിൽ വിവാഹ ഫോട്ടോഷൂട്ട് നടത്തുന്ന വധു മുതൽ ഭാര്യയുടെ പ്രസവം ക്യാമറയിൽ പകർത്തുന്ന ഭർത്താവു വരെ ഉൾപ്പെടുന്നു. അതിലൊന്നാണ് ജോർജിന്റെ ചിത്രം.\nസ്‌ഫോടനം നടന്നിടത്ത് നിന്ന് കഷ്ടിച്ച് ഒരു മൈൽഡ മാത്രം അകലമുള്ള ആശുപത്രിയിലാണ് ഇമ്മാനുവല്ല ഖനൈസർ പ്രസവത്തിനായി പ്രവേശിക്കപ്പെട്ടത്. ഭാര്യയുടെ പ്രസവം ക്യാമറയിൽ പകർത്തുന്നതിനായി ഭർത്താവ് എഡ്മണ്ട് ഖനൈസർ ഒപ്പമുണ്ടായിരുന്നു. എന്നാൽ, പൊടുന്നനെ ഇടിമിന്നൽപോലെ എത്തിയ സ്‌ഫോടനംത്തിന്റെ ആഘാതത്തിൽ ആശുപത്രിയുടെ ജനലുകളും വാതിലുകളും തകർന്നു വീണു. ഇമ്മാനുവല്ലയുടെ ശരീരത്തിലേക്കും ജനൽച്ചില്ലുകൾ തകർന്നുവീണു പരുക്കേറ്റു. സ്‌ഫോടനത്തിനു പിന്നാലെ കെട്ടിടത്തിലെ വൈദ്യുതിബന്ധം തകരാറിലായി. കടുത്ത പ്രതിസന്ധിക്കിടയിലും ഡോക്ടർമാർ പകർന്ന ധൈര്യം ഇമ്മാനുവല്ല ഒരു ആൺകുഞ്ഞിന് ജന്മം നൽകി.\nജോർജ് എന്ന് പേരിട്ടിരിക്കുന്ന കുഞ്ഞിന്റെ ചിത്രങ്ങൾ മിറക്കിൾ ബേബി എന്ന ഇൻസ്റ്റഗ്രാം അക്കൗണ്ടിലൂടെയാണ് പുറത്തു വിട്ടിരിക്കുന്നത്. ‘അന്ധകാരത്തിൽ നിന്നുള്ള വെളിച്ചം , തകർച്ചയിൽ നിന്നുള്ള ജനനം ഞാൻ ബേബി ജോർജ് 2020 ആഗസ്റ്റ് 4ന് ബെ്‌റൂത്ത് സ്‌ഫോടനത്തിനിടിയിൽ ജനിച്ചു’. എന്ന ക്യാപ്ഷനോടെയാണ് കുഞ്ഞ് ജോർജിന്റെ ചിത്രങ്ങൾ പങ്കുവച്ചിരിക്കുന്നത്.\nസ്വന്തം ജീവൻ പോലും മറന്ന് അമ്മയുടെയും കുഞ്ഞിന്റെയും ജീവൻ രക്ഷിക്കാൻ പരിശ്രമിച്ച ആരോഗ്യപ്രവർത്തകർക്കും എഡ്മണ്ട് നന്ദി അറിയിച്ചിട്ടുണ്ട്.\nStory Highlights – New life born during the Beirut bombings; Baby George goes viral\nRead more on: beiruth | new born baby


ബാര് കോഴ; കാലതാമസം വരുത്തരുതെന്ന് വിജിലന്‍സ് കോടതി – Truevision News\nബാര് കോഴ; കാലതാമസം വരുത്തരുതെന്ന് വിജിലന്‍സ് കോടതി\nതിരുവനന്തപുരം: ബാര് കോഴക്കേസില് കാലതാമസം വരുത്തരുതെന്ന് വിജിലന്‍സ് കോടതി. കെ.എം.മാണിക്കെതിരായ റിപ്പോര്‍ട്ടില് സുപ്രീംകോടതിയിലെ അഭിഭാഷകരുടെ നിയമോപദേശം തേടിയത് എന്ത് അടിസ്ഥാനത്തിലാണെന്ന് കോടതി വിജിലന്‍സ് സംഘത്തോട് ചോദിച്ചു. അഡ്വക്കറ്റ് ജനറലും ഡയറക്ടര് ജനറല് ഓഫ് പ്രോസിക്യൂഷനും ഉളളപ്പോള് അവരെ മറികടന്ന് നിയമോപദേശം തേടിയതിന്‍െറ നിയമസാധുത എന്താണെന്നും കോടതി ചോദിച്ചു. എ.ജിയുടേത് ഭരണഘടനാ പദവിയാണ്. ഇത്തരം കേസുകളില് എ.ജിയുടെ നിയമോപദേശം തേടാമായിരുന്നു. സുപ്രീംകോടതി അഭിഭാഷകരോട് നിയമോപദേശം തേടാന് ആരാണ് നിര്‍ദേശം നല്‍കിയതെന്നും കോടതി ചോദിച്ചു. ബാര്‍കോഴക്കേസ് അവസാനിപ്പിക്കാന് അനുമതി തേടിയുളള അന്തിമ റിപ്പോര്‍ട്ടും റിപ്പോര്‍ട്ടിനെതിരെ സമര്‍പ്പിച്ച തുടരന്വേഷണ ഹരജികളും പരിഗണിക്കവെയാണ് വിജിലന്‍സ് കോടതിയുടെ പരാമര്‍ശം.\nകേസില് മാണിയെ കുറ്റമുക്തനാക്കിയ അന്തിമ റിപ്പോര്‍ട്ട് തയാറാക്കിയത് ഏത് അന്വേഷണത്തിന്‍െറ അടിസ്ഥാനത്തിലാണെന്ന് വിജിലന്‍സ് കോടതി ചോദിച്ചു. വസ്തുതാന്വേഷണ റിപ്പോര്‍ട്ടിനും അന്തിമ റിപ്പോര്‍ട്ടിനും ഇടയില് അന്വേഷണം നടത്തിയോ എന്നും കോടതി ചോദിച്ചു.\nഅന്വേഷണത്തില് ലഭിച്ച തെളിവുകള് അപര്യാപ്തമായതിനാല് കേസ് അവസാനിപ്പിക്കാന് അനുമതി തേടിയാണ് വിജിലന്‍സ് അന്തിമ റിപ്പോര്‍ട്ട് സമര്‍പ്പിച്ചത്. എന്നാല് കേസ് ഡയറി ഉള്‍പ്പെടെ മുഴുവന് രേഖകളും ഹാജരാക്കാനും ഡയറക്ടര്‍ക്ക് പരാതി നല്‍കിയ വി.എസ്. അച്യുതാനന്ദനും പ്രധാന സാക്ഷി ബിജു രമേശിനും നോട്ടീസ് അയക്കാനും കോടതി ഉത്തരവിട്ടുരുന്നു. തെളിവ് നല്‍കാന് പ്രതിപക്ഷ നേതാവ് വിഎസ് അച്യുതാനന്ദനും ബിജു രമേശു രണ്ട് ദിവസത്തെ സമയം ആവശ്യപ്പെട്ടു. കൂടുതല് ഹരജികള് ഉള്ളതിനാല് ബാര് കോഴ കേസില് കാലതാമസം വരുത്തരുതെന്നും കോടതി പറഞ്ഞു.